TV Novi Pazar prodata konzorcijumu koji predstavlja Denis Mavrić\nPrivatizaciona komisija je koncorcijum koji predstavlja Mavrić proglasila za kupca pošto je utvrdila da je to ostala jedina punuda za RTV Novi Pazar, jer je, kako je rečeno, pola sata pre javnog nadmetanja drugi konzorcijum na čelu sa Muhamedom Zukorlićem poslao obaveštenje da odustaje od nadmetanja za privatizaciju tog medija.\nNakon što je uslovno proglašen kupcem konzorcijum koji predstavlja Mavrić, privatizaciona komisija ga je obavestila da će naknadno biti obavešten o datumu potpisivanja kupoprodajnog ugovora.\nMavrić je novinarima rekao da je televizija pobedom koncorcijuma koji predstavlja “ipak ostala gradska” i najavio da će biti otvorena za sve, da će imati još bolji program, da će imati još bolju tehniku.\n“Imaćemo još bolji kadar i sigurno ćemo u naredne dve godine postati najgledanija televizija od svih regionalnih televizija u Srbiji. Nameravamo da se ozbiljno bavimo medijima. Ja se medijima bavim još od 1991. godine i nemam nameru da menjam delatnost”, rekao je Mavrić.\nOn je rekao da regionalna televizija Novi Pazar trenutno ima 57 zaposlenih i da će novi vlasnici gledati da ne otpuštaju te ljude, nego da uposle nove. “Gledaćemo da zaposlimo neke druge, digitalno pismene i pametne ljude i gledaćemo da u svakom smislu predstavimo Novi Pazar i Sandžak u najboljem svetlu u celom svetu”, rekao je Mavrić.\nIstakao je da su u konzorcijumu čiji je predstavnik “uspešni ljudi iz Novog Pazara koji su se uključili u celu ovu priču da bi spasili telviziju da ne ode u ruke jedne porodice i da ne zavlada jednoumlje u celom Sandžaku”.\n“Ljudi su u Novom Pazaru, a i regionu mogli da vide šta se sve dešavalo u zadnjih mesec dana. Imali smo žestoku borbu i ipak je pravda pobedila. Televizija je pobedom ovog konzorcijuma ipak ostala gradska i biće otvorena za sve”, rekao je Mavrić novinarima u Agenciji za privatizaciju u Beogradu.


Sat za kvart – Sadovi Petrovaradin - Sasvim druga priča\nNaslovna Akcija Sat za kvart – Sadovi Petrovaradin\nSat za kvart – Sadovi Petrovaradin\nDivlja deponija u Petrovaradinu pored toga što se nalazi u blizini naseljenog mesta, takođe se nalazi i blizu izvorišta Petrovaradinska Ada, što je područje zaštićene zone prirode Koviljsko-petrovaradinskog rita. Takođe, deponija se nalazi tik uz reni bunare iz kojih se Novosađani snadbevaju pijaćom vodom.\nDa li treba posebno naglasiti da deponovanje otpada dovodi do zagađivanja zemljišta i podzemnih voda?\nSvakodnevno se na ovu deponiju istovari hiljade kilograma otpada u vidu građevinskog materijala, različitih vrsta ambalaža, krupnog otpada….S ozirom da ne postoji nikakva kontrola šta se donosi jasno je koliko je situacija alarmantna.\nMi smo očistili jedan deo kako bi pokrenuli promene i pre svega apelovali na naše sugrađane da prestanu nelegalno i neodgovorno da donose svoj otpad na ovu lokaciju.\nTakođe postavljamo pitanje nadležnim institucijama na koji način planiraju da reše ovaj problem? Da li zaista misle da je stara tabla na kojoj piše “Strogo zabranjen istovar smeća” dovoljna da spreči nesavesne građane u njihovoj nameri?!\nDivlja deponija u Petrovaradinu pored toga što se nalazi u blizini naseljenog mesta, takođe se nalazi i blizu izvorišta Petrovaradinska Ada, u zaštićenom prirodnom rezervatu, tik uz reni bunare iz kojih se Novosađani snadbevaju pijaćom vodom. Da li treba posebno naglasiti da deponovanje otpada dovodi do zagađivanja zemljišta i podzemnih voda? Mi smo očistili jedan deo kako bi pokrenuli promene i pre svega apelovali na naše sugrađane da prestanu nelegalno i neodgovorno da donose svoj otpad na ovu lokaciju. Takođe postavljamo pitanje nadležnim institucijama na koji način planiraju da reše ovaj problem? : : : : : : #novisad #novosadjani #novosadski #novisadmojgrad #mojgradnovisad #deponija #sadovi #pezos #petrovaradin #sasvimdrugaprica #sasvimdrugiljudi #vojvodjani #vojvodina #vojvodjani #srbija\nA post shared by Sasvim Druga Priča (@sasvim_druga_prica) on Feb 14, 2020 at 6:19am PST\nPrethodni tekstDa Novi Sad dobije groblje kućnih ljubimaca\nSledeći tekstDan zaljubljenih\nDeponija u Futogu\nDeponija u Rumenci i Kaću


Cvejić: REM za Privremeno nadzorno telo izabrao političku reprezentaciju\nBivši član Regulatornog tela za elektronske medije (REM) Slobodan Cvejić, kaže povodom obrazovanja Privremenog nadzornog tela za praćenje medija tokom izborne kampanje, u skladu sa dogovorom tokom Međustranačkog dijaloga o izbornim uslovima uz posredovanje Evropskog parlamenta, da je REM za njega izabrao "političku reprezentaciju, a ne stručnu".\n„Vi tamo imate jednog i po ili dva i po stručna čoveka, neki od njih odlično znaju svoj posao, ne dovodim uopšte u pitanje njihovu stručnost, ali su spremni da to znanje koriste pristrasno, i da manipulišu podacima ili izvrnu neko tumačenje“, kaže Cvejić.\nOn dodaje da je bilo niz situacija u kojima je (članica Saveta REM) Judita Popović „suprotstavaljala svoje pravno mišljenje mišljenju pravne službe, i sve se svelo na to kome će članovi Saveta pokloniti poverenje, jer ne razumeju o čemu se raspravlja“.\nPredviđeno je da Privremeno nadzorno telo ima 12 članova, a njegov sastav treba da obezbedi politički pluralizam i profesionalnu stručnost, navelo je Ministarstvo kulture.\nŠest članova predlaže REM, a preostalih šest članova (u formatu 3+3), u skladu sa Završnim dokumentom Međustranačkog dijaloga o izbornim uslovima uz posredovanje Evropskog parlamenta od 18. septembra 2021. godine, predlaže predsednik Narodne skupštine nakon konsultacija sa kofasilitatorima Međustranačkog dijaloga o izbornim uslovima uz posredovanje Evropskog parlamenta.\nU Privremenom nadzornom telu nalaze se predsednica Saveta REM Olivera Zekić, član Saveta Milorad Vukašinović, izvršna direktorka REM Rajka Galin Ćertić, generalni sekretar REM Milan Todorović, načelnik Službe za nadzor i analizu programa emitera REM Stevica Smederevac i analitičar projekata REM Srđan Miljković.\nVeljanovski: Rezultat zastupljenosti stranaka u medijima – realan i poražavajući (VIDEO)\nPredizborna kampanja Privremeno nadzorno telo za medije REM Slobodan Cvejić\n← Nacionalne frekvencije otvoreno u službi vlasti\nMinistarstvo kulture i informisanja mimo konkursa podržalo 21 projekat, kajmak pokupili stari znanci →


Bezbednosne snage Kosova ne idu na sever dok je tamo KFOR\nBezbednosne snage Kosova (BSK) za jedno vreme neće biti prisutne u opštinama na severu gde živi većinsko srpsko stanovništvo. Sporazum koji je postignut u Briselu između premijera Kosova i Srbije, ne određuje ovo pitanje, ali visoki zvaničnici zemlje, kao i oni u Beogradu, kažu da nema potrebe da Bezbednosne snage Kosova budu na severu.\nTo se obrazlaže prisutnošću NATO-a snaga, odnosno KFOR-a. Kada su premijeri Kosova i Srbije 19. aprila parafirali sporazum o normalizaciji odnosa, oni su se sastali i sa Generalnim sekretarom NATO-a, Andresom Fogh Rasmussenom.\nPoslanik Demokratske partije Kosova, Fatmir Xhelili, inače član Komisije za sigurnost i nadzor BSK-a, izjavio je u petak da nije potrebno prisustvo ovih snaga na severu, obzirom da je KFOR odgovoran za sigurnost u tom delu.\n“Vremenom, ukoliko bude bilo potrebe i u saradnji sa KFOR-om, snage će sigurno delovati u početnim fazama. A što se tiče dugoročnih faza, BSK, odnosno buduća vojska Kosova će imati odgovornost za sigurnost na celoj teritoriji Kosova”, kazao je Xhelili.\nZahtev srpske strane u političkom dijalogu je inače bio da BSK ne budu prisutne na severu. Zvaničnici u Beogradu su preneli i kosovskim Srbima sa severa da "čizma ovih snaga neće kročiti tamo". U Briselu je dogovoreno da ove snage mogu otići na sever samo u slučaju elementarnih nepogoda, nenaoružane, i na poziv NATO-a i asocijacije srpskih opština.\nKomentarišući izjave iz Beograda, poslanik Xhelili je kazao da Kosovo ionako sever nije tretiralo kao policijski ili vojni problem.\n“Cilj je da se stvori povoljan ambijent za sve građane Kosova, a naročito za srpsku zajednicu kako bi se osećali sigurno u tom delu. Nemamo razloga da ih plašimo vojnom ili policijskom snagom, zato što način rešavanja ovog problema nije policijska metoda”, kazao je Xhelili.\nS druge strane, poslanik Samoopredeljenja, Rexhep Selimi, kazao je da se o pitanju prisutnosti BSK-a na severu ne bi trebalo diskutovati, zato što je to neophodno. On je okrivio Vladu i premijera Kosova zbog ustupaka u pregovorima sa Srbijom. Insistiranje Srbije da ova snaga ne bude na severu, deo je, kako je rekao, neprijateljske politike koju Beograd vodi prema državi Kosovo.\n“Srbija se više plaši slobode Albanaca na Kosovu. Srbija se plaši kosovske nezavisnosti, jer je sloboda građana Kosova najveća osveta Srbiji za ono što je uradila ona na Kosovu, i toga se plaši”, kazao je Selimi.\nMalo umereniji po pitanju neprisutva BSK-a na severu bio je predsednik Komisije za sigurnost i nadzor BSK-a, Ahmet Isufi, poslanik iz Alijanse za budućnost Kosova. Transformacijom ove snage u vojsku Kosova, obligativno je da ona bude i na severu, kazao je Isufi.\n“Nadamo se da će u budućnosti, na osnovu dešavanja, vojska Kosova biti vojska ista kao u drugim zemljama. Ustavna je i obaveza institucija zemlje da se uspostavi na celoj teritoriji”, kazao je Isufi.\nBezbednosne snage Kosova su formirane uz nadzor NATO-a. U junu, NATO će oceniti njihov razvoj a vlasti u Prištini se nadaju da će se NATO složiti da se snage transformišu u Vojsku Kosova. U Parlamentu Kosova su već pokrenute procedure i zakon o slanju pripadnika BSK-a u misije van zemlje.\nKosovski analitičari optimistični o primeni sporazuma sa Beogradom


SAD žele od Sirije da naprave novi Avganistan - 18.08.2016, Sputnik Srbija\nNaravno da je licemerno kada SAD spočitavaju Rusiji da krši rezoluciju Saveta bezbednosti UN koristeći iransku bazu da bombarduje DAEŠ jer one nikoga i ne... 18.08.2016, Sputnik Srbija\nanalize i mišljenja, komentari i analitika, iran, avganistan, sirija, velika britanija, izrael, turska, džon keri, džordž soroš, slobodan janković, daeš\n10:45 18.08.2016 (Osveženo: 11:10 18.08.2016)\n© AP Photo / UncreditedRuski bombarder Tu-22M3 u bazi Hamedan u Iranu\nNaravno da je licemerno kada SAD spočitavaju Rusiji da krši rezoluciju Saveta bezbednosti UN koristeći iransku bazu da bombarduje DAEŠ jer one nikoga i ne pitaju kada preduzimaju slične akcije. Ali to je konstanta u politici SAD, koje uvek samo štite svoje interese, a oni su, kako smatraju, ceo svet, kaže stručnjak za Bliski istok Slobodan Janković.\nRuski avioni Su-34 su iz iranske baze Hamadan i juče bombardovali pozicije DAEŠ-a u Siriji. Uništili su dva komandna centra i kamp za obuku, a u napadu je poginulo oko 150 terorista DAEŠ-a, među kojima su i strani borci, saopštilo je rusko Ministarstvo odbrane.\n17 Avgust 2016, 20:18\nNije ih zabrinula „zabrinutost“ koju je američki državni sekretar Džon Keri u telefonskom razgovoru preneo šefu ruske diplomatije Sergeju Lavrovu zbog leta ruskih bombardera sa iranske avio-baze.\nSAD smatraju uvredljivom činjenicu da je Rusija koristila vazdušnu bazu Hamadan u Iranu i proučavaju da li je rusko korišćenje iranske baze kršenje Rezolucije SB UN 2231, prenele su agencije.\nLavrov je zabrinutim Amerikancima objasnio da nema nikakvih razloga da se sumnja da je Rusija prekršila Rezoluciju 2231, jer nije bilo ni nabavke, ni prodaje, ni prenosa vojnih aviona u Iran, na šta se ona odnosi. Borbene avione, uz saglasnost Irana, koriste ruske vojno-kosmičke snage za učešće u antiterorističkim operacijama na teritoriji Sirije, na zahtev legitimnog sirijskog rukovodstva, precizirao je šef ruske diplomatije.\nMalo je, međutim, verovatno da će to objašnjenje ubediti SAD da nemaju razloga za zabrinutost. Kao uostalom i objašnjenje da je, zahvaljujući korišćenju iranske baze, efikasnost ruskih udara na teroriste DAEŠ-a bila tri puta veća zbog manje distance, kraćeg leta i mogućnosti da avioni ponesu veći broj bombi.\nKako je to formulisao predsednik Odbora za međunarodne odnose ruskog Saveta federacije Konstantin Kosačov, reakcija SAD je još jednom potvrdila da su za njih, i Sirija, i Iran, ceo Bliski istok, prostor za realizaciju njihovih interesa, umesto zajedničkog rešavanja opšteg problema.\n„Naravno da je licemerje kada SAD kažu da su Rusi prekršili rezoluciji SB UN, s obzirom na to da ista Amerika bez odluke SB, na primer, bombarduje u Siriji i koliko puta je ušla u slične akcije. Ali to je konstanta u politici SAD i još nekih sila. SAD nikoga i ne pitaju i zvanično u svojim vojno-strateškim doktrinama najavljuju da neće i ne žele da pitaju nikoga kada žele da zaštite američke interese. A američki interesi su, po njihovom tumačenju, ceo svet“, kaže za Sputnjik saradnik Instituta za međunarodnu politiku i privredu Slobodan Janković.\nZato on ne vidi da će se, uprkos novim momentima u saradnji Rusije sa Turskom i Iranom, po pitanju politike SAD na Bliskom istoku išta menjati.\n„Očigledno je sada da SAD, Velika Britanija, pa i Izrael sam za sebe, naoružavaju određene frakcije u sukobu u Siriji i nastoje da ga pretvore u drugi Avganistan, Vijetnam ili nešto slično“, ocena je Jankovića.\nDa Rusija i Iran imaju isto gledanje na sirijsku krizu, pokazao je nedavni sastanak lidera i zvaničnika u Bakuu prilikom trostranih razgovora zajedno sa Azerbejdžanom.\nTada je ukazano na spremnost da se sarađuje i pomogne ruskoj strani u stvaranju normalnih uslova u Siriji i bezbednosti u regionu.\nTa pomoć se vrlo brzo manifestovala upravo time što je Rusima stavljena na raspolaganje iranska baza za poletanje ruskih bombardera u akcijama protiv DAEŠ-a.\nO tom produbljivanju saradnje američka novinska agencija AP je zabeležila očigledno nervoznu konstataciju, ocenivši je „bez presedana“.\nNjoj je sigurno doprineo predsednik iranskog parlamenta Ali Laridžani, koji čak nije ni komentarisao direktno ruske vazdušne udare.\n„Iran sarađuje sa Rusijom, pošto je to naš saveznik po regionalnim pitanjima, a posebno sirijskom pitanju. Mi imamo dobru saradnju sa Rusijom, i to kažemo jasno i glasno“, istakao je Laridžani.\nSAD, odnosno elite koje njom upravljaju, uopšte Zapad, i dalje ojačavaju sukob sa Rusijom, ali sa drugim zemljama Istoka, smatra Janković. On kaže da su očite dve tendencije.\n„S jedne strane imamo deo vođstva pod uticajem francuskog predsednika i dela nemačke vlade koji nastoje da smire i normalizuju odnose sa Rusijom, pa i sa drugim zemljama, sa Iranom. Sa druge strane imamo Veliku Britaniju i SAD koje guraju svet ka krizi i širenju sukoba ograničenog dometa, što je moglo da se vidi u najnovijem curenju dokumenata iz baze podataka organizacije koju kontroliše Džordž Soroš. Ono što je zabrinjavajuće u svemu je što Amerikanci uspevaju i dalje da zakuvaju više kriza nego što druga strana uspeva da smiri“, zaključio je saradnik Instituta za međunarodnu politiku i privredu.


Kavsi brutalno ugasili sezonu Toronta - RTV Doboj\nKlivlend Kavalirsi su se plasirali u finale istočne konfenrecije NBA plej-ofa pošto su počistili Toronto Reptorse 4:0. U četvrtom duelu u seriji bilo je 128:93.\nKlivlend je na domaćem parketu uspeo već u prvoj četvrtini da dođe do dvocifrene razlike ali je Toronto imao reakciju. Reptorsi su uspeli da čak povedu u prvoj polovini druge četvrtine kada su najviše zahvaljujući Jonasu Valančiunasu uspeli da dođu i do prednosti.\nIpak potom sledi odgovor Kavsa koji dolaze do vrednih poena preko Kajla Korvera, Kevina Lava i Lebrona Džejmsa te su lako raščlanili odbranu Reptorsa. Toronto je gubio 16 razlike na poluvremenu te je već tu bilo jasno da će tim iz Kanade veoma teško uraditi nešto do kraja.\nU drugom poluvremenu je Klivlend nastavio istom trasom, a problemi Reptorsa su produbljeni kada je isključen Demar Derozan. Treći period Kavsi dobijaju sa 37:25 pa su tu rešili utakmicu te je poslednjih 12 minuta bilo samo formalnost.\nLebron Džejms je bio najefikasniji sa 29 poena, 11 asistencija i osam skokova, dok ga je opet pratio Kevin Lav sa 23. Kajl Korver je takođe bio odličan sa 16 postignutih poena.\nU poslednjem ovosezonskom meču Toronta Jonas Valančiunas je bio najefikasniji sa 18 poena.


Milivojević: Razgovori Vučića sa liderima EU ključni | Radio Kosovska Mitrovica\n10. April, 2018 11:07 |\nJedan od razloga za sve češće pretnje koje stižu iz Prištine je i osnivanje Specijalnog suda za zločine koje su počinili pripadnici OVK jer su upravo kandidati za taj sud i Hašim Tači i Ramuš Haradinaj a izazivanje napetosti je način da se to izbegne, rekao je gostujući u Dnevniku RTS Zoran Milivojević.\nGust raspored predsednika Aleksandra Vučića, počevši od susreta sa premijerom Bugarske, koja predsedava Evropskoj uniji, pa do najvažnijeg susreta sa Merkelovom u petak, imaju zajedničku nit, a to je KiM.\n“Izuzetno je važan susret sa kancelarkom Merkel jer će dominirati dve teme a to su Kosovo i Metohija i evrointegracije i Srbije i regiona u celini. Politika proširenja je ponovo u žiži EU a nosilac tog projekta je upravo Nemačka. Srbija tu ima centralno mesto jer bez nje je nemoguće zaokružiti integraciju Zapadnog Balkana”, kaže Milivojević.\nPrema mišljenju Milivojevića pitanje KiM i evrointegracije su vezani kao spojeni sudovi zbog čega je razgovor koji će se voditi u Berlinu veoma bitan.\n“Ovo je raščišćavanje terena za ključne odluke koje nam predstoje u narednom periodu”, smatra Milivojević.\nI regionalni susreti su veoma bitni za bolje razumevanje a primer toga je i Mostar u kome se u ovom trenutku odvija regionalni mini samit.\nSusret koji će Aleksandar Vučić imati sa bugarskim premijerom značajan je jer ta zemlja predsedava EU ali i zbog toga da se razjasni pozicije Srbije kada je reč o učešću predstavnika Prištine na samitu u Sofiji, rekao je za RTS diplomata Zoran Milivojević.


Foto: Fena | Podžić: BiH je na posljednjoj stepenici za članstvo u NATO\nFena 20.06.2021 12:03\nSARAJEVO - Bosna i Hercegovina je u Akcionom planu za članstvo (MAP) u Sjevernoatlantskom savezu (NATO) što je posljednja stepenica za punopravno članstvo, ali taj proces, posebno u posljednje tri godine, izuzetno se politizira.\nKazao je to danas ministar odbrane Bosne i Hercegovine Sifet Podžić govoreći kao uvodničar na redovnoj nedjeljnoj sesiji Asocijacije nezavisnih intelektualaca Krug 99 o temi "NATO i sigurnost BiH".\nOcijenio je da bi u BiH trebalo više vremena posvetiti širenju razumijevanja i stvarnih činjenica o NATO-u te ohrabriti argumentovane istupe akademske i naučne zajednice kao i mlade za donošenje odluka koje su tiču njihove budućnosti.\nApelovao je da se više govori koji su tu benefiti i šta je dobro što donosi članstvo u NATO savezu, a ne da se stalno insistira na prepucavanjima budući da je NATO najozbiljnija multinacionalna organizacija.\n"BiH je u MAP-u. Oko toga imamo strašne polemike i tri godine vodimo nepotrebne rasprave, kome to nije jasno neka intervenira kod NATO-a da to promijeni. MAP je posljednji program koji NATO ima u genezi pred punopravno članstvo", podvukao je Podžić.\nU tom dokumentu precizirano je šta ko treba uraditi u periodu od godinu dana. Početkom godine u Brisel je poslan izvještaji planiranih mjera iz programa, a početkom jula očekuje se poziv Podžiću i ministarki inostranih poslova BiH Biseri Turković kako bi im bila prezentovana ocjena tog izvještaja.\n"Najvažnije od svega je da NATO put nije zaustavljen i mi smo na zadnjoj stepenici pred prijem u punopravno članstvo. Za sve naše aktivnosti na ovom planu imamo relevantne odluke političkih organa BiH. Koliko dugo ćemo biti u MAP-u i kad će saveznici reći da smo ispunili uvjete i pozvati nas da podnesemo zahtjev za članstvo zavisi od nas", dodao je Podžić.\nPodsjeća da će za to biti potrebna odluka koja se može donijeti u Predsjedništvu jer je ta institucija odgovorna za sigurnosnu politiku, takođe Predsjedništvo može donijeti odluku i tražiti potvrdu Parlamentarne skupštine BiH, a može se i zahtijevati referendum o tom pitanju, ali on se provodi na cijeloj teritoriji BiH.\nPredsjednik Kruga 99 Adil Kulenović napomenuo je danas da je pitanje članstva u NATO-u važna tema za bezbjednost i prosperitet države, naglašavajući da povjerenje u NATO nije bezrazložno i ono seže iz dana kada su "razaranje i smrt bila svakodnevnica u BiH".


Prijavite film na Uhvati film festival – rok 1. jun – KAO PARNAS\nAutor/ka si kratkometražnog filma na tematiku invalidnosti ili osoba sa invaliditetom koja režira filmove? Evo prilike da prijaviš svoj film na konkurs za regionalni filmski festival Uhvati film, koji je zvanično otvoren od 15. marta do 1. juna.\nDa bi film bio u razmatranju za selekciju mora odgovarati temi invalidnosti (osim za autore koji su osobe sa invaliditetom, za koje je tema slobodna), neophodno je da traje do 30 minuta, ima najmanje DVD kvalitet i titl na srpskom/hrvatskom/bosanskom ili engleskom jeziku.\nFilmovi se dostavljaju poštom (2 kopije filma) ili putem interneta (festhome ili clickforfestivals, filmfreeway, youtube, wetransfer, vimeo..). Uz film/ove obavezno na e-mail uhvatifilm@gmail.com dostaviti popunjen prijavni formular (dostupan OVDE), biografiju autora, dve fotografije iz filma, dijalog listu u srt formatu i trejler (ukoliko postoji).\nSve detaljne informacije u vezi sa konkursom možete pronaći OVDE, a za sva dodatna pitanja, slobodno nam pištite na mejl: uhvatifilm@gmail.com .\nUhvati film jedini je regionalni filmski festival o invalidnosti. Filmovi koje žiri oceni najboljima biće prikazani na 17. Filmskom festivalu Uhvati film u Novom Sadu i ulaze u uži izbor za prikazivanje u Banjaluci, Rijeci i Kotoru, ali i u okviru Filmskih karavana – projekcija izabranih filmova u gradovima Srbije i Hrvatske.\nUhvati film 2021 (prvi dan): Festival nas ponovo spaja zagrljajima\nBypr\t 12/21/2021 05/20/2022\nProstorije Kulturnog centra Novog Sada ponovo su bile ispunjene atmosferom koja menja perspektive. Osmesi i zagrljaji ispunili su hol ovog mesta u želji da svaki momenat potraje što je duže moguće. Nekoliko minuta pre zvaničnog početka, nestrpljivost publike je porasla, te se pozitivna energija prenela u Bioskop Kulturnog centra gde nas je očekivalo svečano otvaranje 19….\nRead More Uhvati film 2021 (prvi dan): Festival nas ponovo spaja zagrljajimaContinue\nPremijerne Uhvati film filmove 2021, gledali smo i trećeg dana Festivala u Bioskopu Kulturnog centra Novog Sada. Ovog puta na repertoaru bili su sledeći filmovi: Rizofora (Nemačka) Mladica (Turska) To nisu samo ljubimci (Kanada) Danijina šahovska tabla (Holandija) Hatrom Mislio sam da će biti odmora (SAD) Invalidska kolica (Iran) Razumno prilagođavanje (Engleska) U tami (Iran) Trejsijeva vizija (SAD) …\nRead More Uhvati film 2021 (treći dan): Dom u kojem rastemoContinue


Tekija u kojoj su se okupljali derviši do 1878. jedna od najstarijih građevina u Medveđi - juGmedia\nJedna od najstarijih građevina u opštini Medveđa iz vremena turske vladavine, o čijoj istoriji nema mnogo podatka, jeste tekija koja je sačuvana i do dan danas, a ova islamska građevina, koja je služila za okupljanje derviša, odnosno sledbenika islamskog misticizma, religiozno-filozofskog pravca unutar islama, prema rečima istoričara Nemanje Jovića, nalazila se tu kada su se prvi stanovnici naselili u opštini Medveđa i tu je i sada, uvek otključana za sve građane koji žele da zavire unutra nje, kao i za sve posetioce ove opštine.\n„Pre desetak godina ona je obnovljena i kažu da su ovde u ovoj tekiji bili deriviši, jedan red u muslimanskoj veri i da je to bilo sedište gde su se oni okupljali sve do 1878. godine“, ispričao je za juGmediu Jović.\nMožda je na prvi pogled i ne uočite dok prolazite kroz Medveđu, ali ako ste zaljubljeni u istoriju, ova građevina će vam sigurno privući pažnju.\nKada smo pitali prolaznike da li znaju gde se u njihovom mestu nalazi tekija, mnogi od njih nisu ni znali da ona postoji, a oni koji ipak jesu, rekli su nam da retko viđaju da neko tamo ulazi.\nInače, kako smo učili kroz istoriju, derviši su u tekijam boravili u tačno određenim danima u nedelji i godini, pa je to čini različitom od manastira u hrišćanstvu.\nNa kraju razgovora sa Nemanjom, došli smo do zaključka da ova građevina može služiti kao neka vrsta kulturno-istorijskog spomenika koji verovatno krije mnoge tajne, ali, kao što smo na početku rekli, o njoj postoji vrlo malo podataka, a zidovi ne govore.\nUkoliko nikada niste imali prilike da vidite jednu ovakvu građevinu, možda, kada vas put odvede ka ovoj opštini, svratite i bez predrasuda pogledate kako su one nekada izgledale.\n„Malčanski berberin“ osuđen na kaznu doživotnog zatvora


Duga ruka Joce Amsterdama | PCNEN\nDuga ruka Joce Amsterdama\nObjavljeno: 10.06.2004, 15:32h\nKo je covek od cije osvete navodno strahuje Legija?\nPiše: Dejan Anastasijevic\nKo je covek od cije osvete navodno strahuje Legija\nMedju mnogobrojnim spekulacijama o motivu Milorada Ulemeka da se stavi na raspolaganje srpskom pravosudju sve je aktuelnija verzija da se Legija predao iz straha da ce mu glave doci bivsi poslovni partneri, kojima se u zenitu moci tesko zamerio oko nekih poslova sa drogom. Prvi na tom spisku je Zeljko Maksimovic Maka, optuzen kao organizator ubistva policijskog generala Boska Buhe, a kivan je na Legiju jer mu je “namestio” to i neka druga ubistva (Maksimovic je u bekstvu, a proces njegovim saucesnicima je u toku). Medjutim, ozbiljni izvori iz organa gonjenja tvrde da je glavni Legijin neprijatelj izvesni Sreten Jocic, poznatiji kao Joca Amsterdam, mocni narko-diler kome je Ulemek preoteo unosan kokainski kanal u Bugarskoj.\nJocic, koji trenutno sedi u najstroze cuvanom holandskom zatvoru, spada u legendarne figure beogradskog podzemlja. Rodjen 24. oktobra 1962. u Smederevskoj Palanci, godinama je vazio za vrhunskog likvidatora za potrebe Resora drzavne bezbednosti iz vremena kada je tom sluzbom rukovodio Jovica Stanisic. Stalno nastanjen u Holandiji, u Srbiji se pojavljivao samo kada je trebalo obaviti neki vazan posao. “Uvek je dolazio lepo obucen, u skupom odelu, a kada je odlazio za njim je ostajao bar jedan les”, kaze jedan izvor iz podzemlja. Tragovi nisu ostajali, osim u jednom slucaju iz 1995. godine: tada su u restoranu “Olimp” na Zvezdari likvidirani izvesni Goran Marjanovic zvani Goksi Bombas, sitan mafijas koji se sporio sa Jocicem, i njegova devojka Jelena DJordjevic. Ispostavilo se da su izvrsioci dva bivsa pripadnika MUP-a, Bojan Milosavljevic i izvesni Prodanovic, koji su u medjuvremenu osudjeni na po dvadeset godina zatvora. Obojica su na sudjenju trvrdila da ih je angazovao Joca Amsterdam, kao i da im je dao heklere iz kojih su pucali. Jocic je, medjutim, ostao nedostupan domacem pravosudju.\nLegenda dalje kaze da je Jocic posle ubistva u “Olimpu” prestao da se bavi ubistvima, ali je – opet pod zastitom Sluzbe – presao na isto tako rizican, ali mnogo unosniji posao sa drogama. U izvestajima iz holandske stampe, Jocic se dovodi u vezu sa krvavim ratom izmedju holandskih i jugo-mafijasa tokom devedesetih godina oko kontrole nad transportom i distribucijom teskih droga na zapadnoevropskom trzistu. Prema istim izvorima, holandski mafijasi su se, nakon nekoliko ubistava koja se jos vode kao nerazjasnjena, povukli iz posla. Pobeda je ipak bila skupo placena: Jocic je povremeno morao da se sklanja u trece zemlje. Ni tamo nije sedeo skrstenih ruku, jer ga u Nemackoj traze zbog trgovine drogoma, a u Austriji zbog ubistva policajca.\nNekoliko godina se o Jocicu nista nije culo, a onda je kao grom iz vedra neba odjeknula vest da je legendarni Joca uhapsen u Bugarskoj. Dvadesetog juna 2002, u telefonskoj govornici u Sofiji, Jocica su uhvatili pripadnici bugarske Nacionalne sluzbe za borbu protiv organizovanog kriminala. Nisu mu pomogli lazna dokumenta na ime Marka Milosavljevica ni legitimacija radnika Resora drzavne bezbednosti Republike Srbije na pravo ime, pa cak ni ponuda drzavi Bugarskoj da ce licno platiti deo njihovog spoljnog duga ako ga puste. Par meseci kasnije Bugari su ga izrucili Holandiji, cije su ga vlasti trazile zbog dosluzenja trogodisnje zatvorske kazne na koju je osudjen ranih devedesetih (pobegao iz zatvora 1993), kao i zbog novije istrage o prometu narkotika. Iako je i Beograd trazio njegovo izrucenje zbog Goksijevog ubistva, Jocic je upucen u Fuht, najcuvaniji holandski zatvor, gde ga cuvaju u posebnom odeljenju u kome pored njega drze cetrnaest najopasnijih holandskih osudjenika.\nBugarska stampa je pisala da je Joca Amsterdam, u vreme kada je uhapsen u Sofiji, nadzirao posiljku od oko dve tone kokaina koja je iz Kolumbije putovala prema Zapadu, i da je taj kokain nekako nestao nesto pre nego sto je Jocic uhapsen. Policijski izvori u Beogradu tvrde da su nestanak kokaina i hapsenje organizovali Legija i pokojni Dusan Spasojevic, s namerom da preotmu Jocicev kanal. Taj kanal je, prema istim izvorima, posle Jocicevog hapsenja preuzeo izvesni Nenad Milenkovic, Spasojevicev covek i blizak prijatelj Mladena Micica Pacova (pozarevacki klan). Milenkovic je uhapsen u Bugarskoj u julu 2003, na osnovu poternice izdate tokom akcije Sablja. Bugarski apelacioni sud je krajem prosle godine potvrdio odluku o njegovom izrucenju Srbiji, ali nije bilo moguce proveriti da li je po tom resenju postupljeno.\nUkoliko je tacna prica da je Jocic nakon gubitka kokaina i slobode iz zatvora narucio ubistvo Ulemeka, ali i clanova njegove porodice, to bi moglo da objasni mnoge stvari. Naravno, postavlja se pitanje da li je Jocic toliko mocan da iz zatvora predstavlja ozbiljnu pretnju coveku kao sto je Ulemek. Odgovor na to pitanje mogao bi se naci u cinjenici da holandski istrazitelji trenutno istrazuju mogucnost da je Jocic izmedju ostalog pokusao da organizuje atentat na Kosa Ploja, krunskog tuzioca Kraljevine Holandije.\nU medjuvremenu, pravosnazna presuda protiv Jocica u Holandiji je na izmaku, a istraga zbog drugih dela jos nije zavrsena. Da li ce mu Holandjani suditi ili ce ga prepustiti Nemcima ili Austrijancima, videce se za mesec ili dva. Sto se Ulemeka tice, Centralni zatvor u Beogradu vazi za jedno od najbezbednijih mesta na svetu, a on ostaje tamo dok se sudjenje za ubistvo DJindjica ne zavrsi. Kako je krenulo, dotle ce niz reku Amstel jos mnogo vode proteci.\nKolektivna tužba protiv Google zbog praćenja aktivnosti korisnika\nKolektivna tužba će vjerovatno obuhvatiti milione korisnika Google-a koji su od 1. juna 2016. pretraživali na internetu u privatnom režimu


Premijer Mustafa je izvrio svečano otvaranje sportske hale u Kamenici - Vesti - Ministria e Kulturës, Rinisë dhe Sportit\nPremijer Republike Kosova, Isa Mustafa, u pratnji ministra Kulture, Omladine i Sporta, Kujtim Shale i predsdnika Optine Begzad Sinanija, u prisustvu mnogih građana i sportista, izvrili su svečano otvaranje nove sportske hale Kamenici.\nČestitajući im na ovom veoma vanom objektu za grad Kamenice, premijer Mustafa je rekao da građani zasluuju jedan ovakav objekat, koji ispunjava potrebe mladih, sportista i građana.\nJedna je zasluena investicija i smatram da je ovo rezultat zajedničke delatnosti Optine, Ministarstva, lokalne vlade i centralne vlade, istakao je premijer Mustafa, dodajući da će se kontinuitet takvih izgradnji nastaviti.\nU nastavku je premijer Mustafa dodao da će se stanje građana poboljati zajedničkim radom.\nPremijer Mustafa je čestitato da se ovaj objekat iskoristi na najbolji mogući način, izraavajući elju da bude vie sportista, veći broj omladine koji će se zauzimati sportom, kulturnim i ostalim, za ta smo, kao to je istakao premijer, ovim objektom, stvorili veoma podobne.\nMinistar Kulture, Kujtim Shala je reako da je rekao da je ova sportska hala, jedan od vanih projekata Vlade, ispunjen za Optinu Kamenice.\nJa vam čestitan na ovoj sali, tako lepj sportskoj hali i obećavam da će se ovakve investicije nastaviti. Vlada će podravati investicije i tokom ove godine, nastavićemo sa zajedničkim investicijama sa optinom za izgradnju novog stadiona , istakao je ministar Shala, dodajući da će se novi projekti razmatrati, prema zahtevia i potrebama građana i prema postojećim mogućnostima.\nPredsednik Optine Kamenice, Begzad Sinani je reko da je ova sportska hala bio zajednički projekat i obećanje, da se radovi finaliziraju u ovom mandatu.\nDanas se svi osećamo zadovoljnim, verujem i sretnim, posebno ljubitelji sporta nae optine. elimo da se iskoristi na efikasan način, kao i da se iskoristi čitav kapacitet u ovoj sali , istakao je predsednik Sinani, podsećajući na zajedničko angaovanje Optine i Vlade za okončavanje ove moderne sportske hale.


VULETIĆ POBESNEO ZBOG SKANDALOZNOG PENALA ZA ZVEZDU: U ovim uslovima, svaki Partizanov gol je ljubav u doba kolere!\nEkipa iz Inđije je vodila od 35. minuta, imala tri boda u džepu, ali je šampion Srbije golovima iz penala u 88. i 91. minutu preokrenuo i pobedio\nObjavljeno: 15.09.2019. 14:43h\nDešavanja na meču Inđije i Crvene zvezde izazvala su oštru rekaciju potpredsednika Partizana Vladimira Vuletića.\nEkipa iz Inđije je vodila od 35. minuta, imala tri boda u džepu, ali je šampion Srbije golovima iz penala u 88. i 91. minutu preokrenuo i pobedio. Prvi jedanaesterac nije postojao, to je priznao i direktor crveno-belih Mitar Mrkela, a drugi je došao posle greške golmana Inđije.\n- Linglong Super Liga Srbije sve više podseća na Kamijevu “Kugu”, na beznadežno stanje u kojem jedan klub živi za penale i od penala.\nSinoćni teatar apsurda na našem najdubljem stadionu lansirao je u orbitu novu zvezdu koja je svoj zvezdani uspon započela u prvom kolu na večitom derbiju Omladinske lige Srbije. Mi živimo u vremenu pomamne sladostrasne žeđi jednog kluba za beščašćem, urušavanjem svakog oblika zakonitog ponašanja, etičke izvitoperenosti sve pozivajući se na zakon i etiku. Tako sportski direktor ovog kluba govori o tome da se taj klub zalaže za hitno uvodjenje VAR tehnologije. On za istinu ne haje jer zna da istina živi daleko od te izjave - rekao je Vuletić.\nNikad ponosniji sto sam Grobar!\nZvezda nastavlja u svom stilu gde je stala prosle sezone...#crvenazvezda #indjija pic.twitter.com/UO9kW2Q0Zi\n— Belivuk (@prvorodjeni) September 14, 2019\nTakođe je podsetio da je Partizan tri puta podnosio inicijativu Fudbalskom savezu Srbije za uvođenje VAR tehnologije.\n- Krajem marta 2019., Zajednica Super Lige i Prve lige Srbije usvaja zahtev FKP i formira Radnu grupu za uvođenje VAR tehnologije. Na toj sednici jedino predstavnici Crvene zvezde nisu bili prisutni. Na jedinom i to nezvaničnom pripremnom sastanku Radne grupe, održanom pocetkom septembra JEDINO FK Crvena zvezda ne šalje predstavnika. Istovremeno, Izvršni odbor FSS tokom leta podelu bodova i zadržava plej-of sistem takmičenja BEZ konsultacija sa klubovima i to nakon prošlogodisnjeg bezuspešnog pokušaja FK Crvena zvezda da podelu bodova ukine na sednici Zajednice. Tadašnjim izjašnjavanjem, klubovi su tu inicijativu odbacili. Sada se ona ostvarila preko IO FSS i to protivno preporuci UEFA da se svaka promena sistema takmičenja ne može primeniti na nastupajuću sezonu. To pravno načelo, vacatio legis, (odlaganje primene zakona kako bi se subjekti privikli na njegovo dejstvo) brutalno je zgaženo od strane IO FSS - nastavio je grmljavinu drugi čovek crno-belih.\nNa kraju se osvrnuo i na podelu bodova.\n- Podsećanja i istine radi: inicijativu za podelom bodova u plej ofu svojevremeno je podneo FKCZV i tada su svi glasali za izuzev FKP! Sada se, godinama kasnije, taj isti inicijator pojavljuje sa inicijativom ukidanja svoje nekadašnje inicijative! Svaki gol, koji Partizan uspe da postigne u ovakvoj ligi, pod ovakvim lakozaobilaznim pravilima, proširenim šesnaestercima i aut linijama, liči na ‘ljubav u doba kolere’. Mi ostali, rečima velikog Džona Stjuarta Mila moramo biti svesni da ‘čovek, koji nema ništa za šta je voljan da se bori, ništa što mu je važnije od njegove sopstvene sigurnosti, je bedno stvorenje i nema šanse da bude slobodan, osim ako ga takvim ne učine bolji ljudi nego što je on’ - zaključio je Vuletić.\nLOŠE VESTI: Odbijena Partizanova žalba u Nionu!\nUEFA SE JAVILA PARTIZANU: Brz odgovor evropske kuće fudbala o suspenziji crno-belih!\nTONČEV POVODOM OPTUŽBI OKO MEČA NA MARAKANI: Neka nas ljudi iz Partizana ostave na miru!\nFK PartizanVladimir VuletićFK Crvena zvezdaFK InđijaMitar MrkelaSuperliga SrbijeLinglong SuperligaLinglong Superliga SrbijeSumnjiv penal


"Američko oružje ubija turske snage i civile u Siriji" - BIGportal.ba\n19 Februara, 2020 19 Februara, 2020 0120\nAmerička vojska vraća velike količine oružja iz Iraka u Siriju, koje se koristi protiv turskih snaga i civila, rekao je šef ruskog centra za pomirenje u Siriji.\nPrema rečima Olega Žuravljeva, od početka godine SAD su iz Iraka u Siriju poslale 13 konvoja sa više od 80 oklopnih vozila i više od 300 kamiona sa različitim vrstama oružja, municijom i drugim materijalima.\n“Američko oružje se koristi u borbama protiv brojnih militantnih grupa severno od Eufrata, ali i protiv turskih snaga na severu Sirije i civila”, rekao je Žuravljev, prenosi Tas s.\nOn je ukazao na pogoršanu humanitarnu situaciju u tom regionu i učestale raketne napade militanata zbog kojih su civili prinuđeni da beže iz svojih domova na teritorije pod kontrolom snaga sirijske vlade.\nIstakao je da je oko 23.000 Sirijaca, uglavnom porodica sa decom, pobeglo iz svojih kuća samo od početka 2020. godine.


Njima se izgubio svaki trag 13. avgusta, a turistkinje su pronašli pripadnici Službe zaštite i spašavanja u Gusinju, kao i pripadnici Nacionalnom parka i policije.\nTuristkinje se nisu javljale porodici danima, da bi oni kontaktirali Interpol u Visbadenu nakon čega je obaveštena Granična policija i Interpol u Podgorici.\nPlaninarke su kazale da uopšte nisu ni znale da je za njima pokrenuta velika potraga i da nisu imale dometa na telefonu.\nKandidat Belgije za mesto novog evropskog komesara za pravosuđe ministar spoljnih poslova te zemlje Didije Rejnders suočava se sa preliminarnom istragom zbog optužbi za pranje novca u Kongu, saopštile su belgijske vlasti.\nNovo istraživanje: Mladi u Crnoj Gori sve duže žive sa roditeljima\nSkoro 72 odsto mladih u Crnoj Gori živi sa svojim roditeljima, pokazuju rezultati istraživanja Eurostata, a stručnjaci smatraju da njihov odlazak iz kuće odlažu nedostatak novca i adekvatan posao, kao i uticaj sredine i običaj da muška deca što duže ostanu s roditeljima kako bi proces osamostaljivanja odložili.\nIransko ministarstvo spoljnih poslova odbacilo je optužbe SAD da stoji iza napada na naftna postrojenja Saudijske Arabije, ocenjujući ih kao deo Vašingtonove politike "velikih laži".


NACRT ZAKONA – PODVALA I DISKRIMINACIJA\nMinistarstvo selektivne uprave ne prihvata činjenicu da pravosuđe nije javni sektor dok ministar finansija sugeriše nezadovoljnima da nađu bolju državu. Ova verzija Nacrta zakona o sistemu plata u javnom sektoru “opravljena” je i bolja u odnosu na prvu, ali i dalje pravi razlike između obuhvaćenih i neobuhvaćenih iz javnog sektora, kao i obuhvaćenih ovim zakonom i onih iz realnog sektora na koje se primenjuje Zakon o radu. Dakle, Nacrt zakona o sistemu plata u javnom sektoru sadrži diskriminatorske odredbe što je suprotno Ustavu Srbije. On, istovremeno, suštinski ne menja ništa ali ima za cilj da obmane Svetsku banku i domaću javnost koja uzaludno štedi pa zato i očekuje oštre mere prema budžetskim rasipnicima. Jasno se vidi nezainteresovanost države da na pravičan način odmeri svima plate, jer se Nacrt odnosi na oblasti koje su već uređene a ne dira ono što je uneređeno. Nacrt zakona ne prepoznaje sudsku administraciju kao posebnu kategoriju, a što je u direktnoj suprotnosti sa Akcionim planom za Poglavlje 23 kojim je predviđeno da sudsko osoblje od 2016. godine bude pod nadležnošću Visokog saveta sudstva i Državnog veća tužilaca.\n« UCENA MINISTRA VUJOVIĆA VODI U ŠTRAJK ZAPOSLENIH\t» Sindikat pravosuđa Srbije – VAŽNO, VAŽNO


Politika - datum: 2020-06-28 MVP OSUDILO USVAJANJE DEKLARACIJE O ZAŠTITI PRAVA SPC U SKUPŠTINI REPUBLIKE SRPSKE Ambasadora BiH zovu na razgovor\nMinistarstvo vanjskih poslova Crne Gore, kako su kazali, oštro osuđuje usvajanje Deklaracije o zaštiti prava Srpske pravoslavne crkve na slobodno ispovijedanje vjere i prava na njenu imovinu u Crnoj Gori od Narodne skupštine Republike Srpske. Tvrde da ovaj akt predstavlja grubo miješanje u unutrašnje stvari Crne Gore i nastavak je orkestriranog pritiska i kampanje iz centara srpskog nacionalizma protiv Crne Gore.\n– Deklaracija sadrži neutemeljene i netačne tvrdnje koje, po već dobro poznatom scenariju iz prethodnog perioda, a pod izgovorom ugroženosti položaja Srpske pravoslavne crkve u Crnoj Gori, njenog sveštenstva, kao i srpskog naroda u Crnoj Gori, imaju za cilj izazivanje podjela i političke nestabilnosti u Crnoj Gori. Retorika korišćena tokom zasjedanja u Narodnoj skupštini Republike Srpske obilovala je nacionalističkim i anticrnogorskim stavovima, kao i grubim uvredama na račun najviših zvaničnika naše države, što svakako ne doprinosi duhu dobrosusjedskih i prijateljskih odnosa – tvrdi se u reagovanju.\nNaveli su da Crna Gora ostaje privržena principima prijateljskih i dobrosusjedskih odnosa koje razvija sa svim državama u regionu, i vjeruje da i ovaj pokušaj njihovog narušavanja neće ostaviti ozbiljniji trag na ukupne odnose Crne Gore i Bosne i Hercegovine.\n– Povodom usvajanja pomenute Deklaracije od Narodne skupštine Republike Srpske, ambasador Bosne i Hercegovine u Podgorici će biti pozvan na razgovor u Ministarstvo vanjskih poslova – istaklo je Ministarstvo vanjskih poslova.


Ugovor sa direktorom - WTS Serbia\nUgovor sa direktorom – osnovne karakteristike\nUgovor sa direktorom karakterističan je po tome što se njime ugovaraju razne vrste stimulacija za direktora kao što su:\nCiljevi (KPI) koji predstavljaju uslove za obračun bonusa\nZaštita od drugih nepovoljnih izmena ugovorenih uslova otkaza ugovora o radu\nOsiguranje od profesionalne odgovornosti i druge vrste osiguranja\nKorišćenje službenog automobila\nDruge vrste novčanih i nenovčanih beneficija u zavisnosti od određenih uslova\nS druge strane, ugovorom sa direktorom ugovaraju se i posebne obaveze direktora prema društvu kao što su:\nNadoknada prouzrokovane štete\nDužnosti posebne pažnje prilikom obavljanja poslova\nDužnosti prijavljivanja poslova sa ličnim interesom\nDužnosti izbegavanja sukoba interesa\nSa direktorom, odnosno zakonskim zastupnikom društva može se zaključiti:\nUgovor o radu na određeno vreme, kojim se radni odnos zasniva na period do isteka mandata, odnosno razrešenja i\nUgovor o međusobnim pravima, obavezama i odgovornostima direktora/zastupnika društva i društva, kojim se ne zasniva radni odnos\nUgovor sa direktorom, kao obavezan element, sadrži zaradu direktora koja se može sastojati iz:\nZarade po osnovu uspeha poslovnom uspehu poslodavca (nagrade, bonusi i slično)\nDrugih primanja po osnovu radnog odnosa\nU ugovoru sa direktorom, koji de facto predstavlja ugovor o radu, obavezno moraju biti određeni:\nelementi za utvrđivanje osnovne zarade, radnog učinka, naknade zarade, uvećane zarade;\ndruga primanja direktora i rokovi za isplatu zarade i drugih primanja na koja direktor ima pravo.\nNaknada koja se ugovara sa direktorom, odnosno zastupnikom društva, koji ne zasniva radni odnos, ne mora sadržati navedene elemente.\nZarada za obavljeni rad i vreme provedeno na radu sastoji se iz:\nOsnovne zarade za ugovorene poslove\nDela zarade po osnovu radnog učinka\nUvećane zarade po osnovu rada\nDeo zarade po osnovu radnog učinka direktora predstavlja korektiv osnovne zarade na osnovu ocene uprave o njegovim zalaganjima i rezultatima rada tokom meseca. Po osnovu radnog učinka osnovna zarada može biti uvećana, odnosno smanjena do određenih procenata, utvrđenih aktom poslodavca i/ili ugovorom o radu. Radni učinak i naknada za doprinos poslovnom uspehu poslodavca u vidu bonusa, nagrada i slično predstavljaju različite kategorije i međusobno se ne isključuju.\nUvećana zarada se isplaćuje za:\nRad na dan praznika koji je neradni dan – najmanje 110% od osnovice\nRad noću, ako nije vrednovan pri utvrđivanju osnovne zarade – najmanje 26% od osnovice\nPrekovremeni rad – najmanje 26% od osnovice\nVreme provedeno na radu za svaku punu godinu rada u radnom odnosu kod poslodavca (tzv. “minuli rad”) – najmanje 0,4% od osnovice\nUgovor sa direktorom često sadrži klauzulu da direktor nema pravo na ova uvećanja, ili da su ista uračunata u iznos osnovne zarade. Iako se od direktora očekuje da za svoju osnovnu zaradu i dodatne pogodnosti radi 24/7 bez prava na dodatna uvećanja, navedena uskraćivanja uvećanja zarade su u celosti nezakonita.\nZarada po osnovu doprinosa poslovnom uspehu poslodavca\nZarada po osnovu doprinosa poslovnom uspehu poslodavca (bonusi, nagrade i slično) utvrđuje se, po pravilu, na osnovu (1) ispunjenja ličnih ciljeva direktora i (2) ostvarenih finansijskih rezultata privrednog društva. Ova vrsta zarade obično ne predstavlja mesečnu kategoriju, već može biti isplaćivana i periodično (kvartalno, godišnje…)\nU praksi se klauzule koje se tiču bonusa u ugovorima o radu često ugovaraju veoma neodređeno (bez jasnih parametara za obračun) što direktora može dovesti u položaj da zbog specifičnog odnosa sa upavom ne dobije očekivani bonus, koji može biti veoma značajan. Stoga se preporučuje da se bonusi određuju ugovorima o radu na osnovu jasno odredivih parametara, uz ugovaranje obaveze poslodavca da, u slučaju ispunjenja uslova za bonus, automatski isti isplati direktoru. (na primer – visina EBITDA – navesti šta se sve uključuje i kako se meri EBIDTA, Bruto marža – navesti kako se računa bruto marža, koje kategorije ulaze a koje ne ulaze u obračun).\nŠto se tiče ostalih vrsta primanja koje direktor može ostvariti tu bismo naveli sledeće:\nBonus za lojalnost („Loyalty incetive“) – predstavlja iznos koji će jednokratno biti isplaćen direktoru ukoliko na određeni dan u budućnosti bude ostao u radnom odnosu u privrednom društvu. Ovaj bonus se ugovara se kada se od direktora očekuje da u određenom periodu postigne određene rezultate, koji će omogućiti društvu bolju poziciju u odnosu na konkurenciju ili pripremu za uspešniju prodaju kapitala.\nSticanje akcija ili udela u društvu\nKorišćenje službenog automobila u privatne svrhe, pri čemu poslodavac snosi sve troškove korišćenja\nPlaćanje troškova stanovanja i drugih dogovorenih troškova\nOdobrenje zajma za kupovinu stana\nNaknada troškova za preseljenje ukoliko je direktor prethodno radio u drugom gradu\nNaknadu troškova za školu ili vrtić\nOsiguranje – privatno zdravstveno, dobrovoljno penzijsko, životno\nRazne vrste edukacija\nPoreski aspekt ugovora sa direktorom\nPoreski tretman primanja direktora je promenljiv u odnosu na visinu primanja, vrstu ugovora, dinamiku primanja, strukturu primanja, bonuse i benefite.\nUkoliko se sa direktorom zasniva radni odnos doprinosi se plaćaju samo do maksimalne osnovice za doprinose, dok se porez (10%) plaća na ukupan iznos. To znači da se u slučaju bonusa koji prevazilazi maksimalnu osnovicu, plaća samo porez, pa se izvodi zakjlučak da što je bonus veći ukupno opterećenje je manje. Međutim, ovde bi trebalo ukalkulisati i efekte na godišnji porez na dohodak\nU slučaju kada je direktor angažovan po osnovu ugovora o pravima i obavezama direktora doprinosi se plaćaju na pun iznos naknade.\nUkoliko se angažuje direktor nerezident po osnovu ugovora o pravima i obavezama direktora na obračun naknade se primanjuju odredbe ugovora o izbegavanju dvostrukog oporezivanja i socijalni sporazumi između Republike Srbije i drugih zemalja.\nŠto se tiče poreskog tretmana pogodnosti koje direktor dobija shodno ugovoru sa direktorom, tu treba biti posebno obazriv. U skladu za Zakonom o porezu na dohodak građana zaradom se smatraju i primanja u obliku bonova, hartija od vrednosti, osim akcija stečenih u postupku svojinske transformacije, novčanih potvrda, robe, kao i primanja ostvarena činjenjem ili pružanjem pogodnosti, opraštanjem duga, kao i pokrivanjem rashoda obveznika novčanom nadoknadom ili neposrednim plaćanjem.\nTretman korišćenja službenog automobila u privatne svrhe\nDavanje službenog vozila zaposlenom na korišćenje u privatne svrhe, kao i plaćanje troškova goriva i održavanja automobila smatraju se primanjem po osnovu činjenja ili pružanja pogodnosti zaposlenom.\nShodno poreskim propisima, 1% tržišne vrednosti službenog vozila prema podacima nadležne organizacije sa stanjem na dan 31. decembra godine koja prethodi godini korišćenja vozila, predstavlja vrednost primanja na mesečnom nivou (to je neto iznos). Ovo pitanje urediti opštim aktom poslodavca, odnosno ugovorom o radu, kojim se, u konkretnom slučaju precizira način i kriterijumi na osnovu kojih se opredeljuje kada i pod kojim uslovima se službeni automobil koristi u službene, a kada u privatne svrhe. Ako direktor ima zaradu preko najviše maksimalne osnovice, na primanja po osnovu korišćenja automobila u privatne svrhe obračunaće se samo porez od 10%.\nBitno je napomenuti za Zakon predviđa poresko oslobođenje na sticanje sopstvenih akcija, opcija na sopstvene akcije ili sopstvenih udela poslodavca ili akcija, opcija na akcije ili udela sa poslodavcem povezanog lica koje zaposleni stekne bez naknade ili po povlašćenoj ceni od poslodavca, pod određenim uslovima.\nVršenje funkcije direktora bez nakande\nNa kraju, treba napomenuti i situaciju kada je lice angažovano u radni odnos u jednoj firmi (bilo da se radi o domaćem ili inostranom pravnom licu), a imenovano je za direktora u drugoj firmi u kojoj ne obavlja aktivnosti niti ima naknadu. Ipak, poreska uprava zahteva da se u i toj drugoj frimi plaćaju porezi i doprinosi, pozivajući se na mišljenje Ministarstva finanansija u kojem se navodi da se direktor ne može odreći svoje naknade u skladu sa Ustavom Republike Srbije. Ukoliko je direktor rezident neke druge države, u tom slučaju treba razmotriti benefite na osnovu ugovora o izbegavanju dvostrukog oporezivanja i socijalne konvencije koje Srbija ima potpisane sa drugim državama.\nUgovor sa direktorom i ugovaranje osiguranja\nUgovor sa direktorom može predvitedi razne tipove osiguranja za direktora kao što su:\nGood Local Standard – putno zdravstveno osiguranje, teže bolesti i hirurške intervencije\nPrivatno (dopunsko) zdravstveno osiguranje (bolničko/vanbolničko lečenje; EUR 1k-100k limit)\nBest doctors (kancer, kardio, neuro, transplantacija; EUR 1m limit)\nPrivatno penziono osiguranje (individualni račun – akumulacija do 58 g.)\nŽivotno osiguranje (loyality, riziko, štedno, teže bolesti)\nOsiguranje odgovornosti direktora – štete nastale usled aktivnosti direktora, obaveze i odgovornost prema vlasnicima\nZaštita direktora od izmena ugovorenih uslova rada i otkaza\nUgovor sa direktorom često sadrži klazule o merama zaštite direktora, a kao mere zaštite obično se ugovaraju:\nZabrana, odnosno ograničenje mogućnosti izmene ugovorenih uslova rada za vreme trajanja mandata ili u određenom periodu\nNaknada za slučaj otkaza, kada se isti daje iz određenih razloga\nNaknada ukoliko se ranije otkaže ugovor (kod ugovora na određeno vreme)


Sprovođenje Strategije za unapređenje položaja Roma jedno od glavnih postignuća rada Kancelarije za ljudska prava\nUsvajanje Strategije prevencije i zaštite od diskriminacije jedno je od najvećih postignuća Kancelarije za ljudska i manjinska prava, izjavila je Suzana Paunović, direktorka Kancelarije za ljudska i manjinska prava Vlade Republike Srbije na radnom doručku sa sa urednicima/cama i novinarima/kama 11 medijskih kuća organizovanog 6. decembra. Paunović je rekla da je u prethodnom periodu Kancelarija mnogo radila na sprovođenju Strategije za unapređenje položaja Roma, u okviru kojeg su razvijeni unapređeni modeli rešavanja problema raseljenih romskih porodica.\nOna je predstavila ekonomske i socijalne mere koje su deo paketa rešavanja problema stanovanja i podrške romskoj populaciji gde je program seoskih domaćinstava jedna od mera u tom procesu. Podrška rešavanju problema stanovanja i integracije romske manjine podrazumeva i prethodno rešavanje problema regulisanja boravišta. Uz podršku misije OEBS-a u Srbiji Kancelarija sprovodi i projekat obuke romskih koordinatora, pedagoških asistenata i zdravstvenih medijatora kako bi i oni bili snažnija institucionalna podrška romskoj populaciji.\nZahvaljujuću angažmanu Kancelarije održavaju se redovni sastanci sa predstavnicima nacionalnih saveta čiji su predstavnici sada direktno uključeni u radnu grupu Ministarstva pravde i državne uprave, povodom izmena zakona koji regliše izbor nacionalnih saveta. Uloga Kancelarije je regulisanje transfera sredstava ka nacionalnim savetima koji su deo budžeta Kancelarije.\nRadni doručak sa predstavnicima „sedme sile“ organizovan je u okviru projekta „Sprovođenje antidiskriminacionih politika“ koji finansira Evropska unija u okviru IPA 2011 programa. Cilj projekta je podizanje institucionalnih kapaciteta Kancelarije za ljudska i manjinska prava i Poverenika za zaštitu ravnopravnosti kako bi se unapredila institucionalna podrška žrtvama diskriminacije ali i svest javnosti o borbi protiv diskriminatornog ponašanja u različitim oblastima društvenog života.


Vesti - Ravens KG - Badminton Klub Kragujevac\nSRBIJA najbolja na Balkanu (ponovo)\nDvoje kragujevčana u zlatnoj selekciji\nZlatna U17 selekcija Srbije\nProteklog vikenda u Novom Sadu je održano Prvenstvo Balkana u badmintonu za igrače do 17 godina starosti.\nDvoje kragujevčana iz redova BK RAVENS KG (Aleksandar Jovičić i Minja Milovanović) su bili deo ekipe sa vršnjacima iz Kruševca, Pančeva i Beograda i pružili svoj doprinos u ostvarivanju najboljeg ekipnog rezultata srpskih reprezentativaca u istoriji badmintona na ovim prostorima.\nSelekcija Srbije je redom zabeležila pobede od 4-1 protiv Grčke, Rumunije i Bugarske da bi na kraju u duelu za zlato savladali i sa 3-2 veoma jaku selekciju Turske.\nNakon ekipnog dela takmičenja, počeli su okršaji za odličja u pojedinačnim konkurencijama u kome je učešće uzela još jedna kragujevčanka Jana Nedeljković.\nU konkurenciji ženskih parova sa Minjom Milovanović je nedostajalo vrlo malo da se osvoji medalja, jer su savladane u 1/4finalu od rumunske kombinacije Carina Balasa/Alexandra Soare sa 1-2 (18:21, 21:19, 17:21).\nUz titulu ekipnog prvaka Balkana, naši reprezentativci do 17 godina su došli i do dve zlatne, jedne srebrne i jedne bronzane medalje u individualnom delu takmičenja i time potvrdili veliki uspeh iz ekipne konkurencije.\nBalkansko prvenstvu za igrače do 17 godina je održano u organizaciji Badminton saveza Srbije, Badminton saveza Vojvodine i Badminton kluba "Novi Sad", a pod pokroviteljstvom Ministarstva omladine i sporta Republike Srbije, Pokrajinskog sekretarijata za sport i omladinu, Grada Novog Sada, Turističke organizacije Srbije i Turističke organizacije Novog Sada.\n© 2008 Badminton Klub Kragujevac „Ravens KG“\n› Programirano sa TYPO3 › sasasem.com\nUspešan nastup juniora pod Bagdalom (03.03.2020)\nČetrnaest medalja za mlade Kragujevčane (23.09.2019)\nU susret U17 Prvenstvu Evrope u Poljskoj (28.08.2019)\nSrbija U17 Prvak Balkana (19.08.2019)\nKragujevac centar razvoja ženskog badmintona u Evropi (10.08.2019)\nHOL DRUGE KRAGUJEVAČKE GIMNAZIJE\nPonedeljak, od 20 do 23\njuniori od 20:00 do 21:00 (II tim)\nseniori od 21:00 do 23:00\nUtorak, od 20 do 23\njuniori od 20:00 do 21:00 (III tim)\nČetvrtak, od 20 do 23\nSubota, od 10 do 13\njuniori od 10:00 do 11:00 (III tim)\nseniori od 11:00 do 13:00 (singl)\nNedelja, od 16 do 19\nklizni termin (individualni treninzi)


Politička neutralnost je sloboda za Srbiju – Nadlanu.com\nPolitička neutralnost je sloboda za Srbiju\nObjavljeno 6. maja 2012. / 20:44:14\nBEOGRAD, 6. maja 2012. (Beta) – Predsednički kandidat Demokratske stranke Srbije (DSS) Vojislav Koštunica rekao je da Srbija na izborima bira da li će nastaviti da trpi uslove, ucene i poniženja iz Brisela ili će se razvijati kao slobodna i suverena država.\n“Srbija bira izmedju puta da EU nema alternativu i političke neutralnosti”, rekao je Koštunica novinarima na biračkom mestu u opštini Stari grad.\nKoštunica je rekao i da je duboko uveren da je politička neutralnost u najdubljem interesu Srbije i da zbog toga ona ne treba da bude članica EU, ali ni nijednog drugog saveza država.\nLider DSS smatra da Srbija treba da saradjuje sa svim državama, uključujući i EU, u svoju korist, a ne na svoju štetu.\n“To je put da Srbija bude slobodna, politički neutralna. Srbija može slobodno ekonomski da se razvija, da bude slobodna država i da joj niko ne kroji njene unutrašnje i spoljne granice”, kazao je Koštunica.\nOn je ocenio da je politička neutralnost “put da Srbija ima svoju dušu”.\nDinkić očekuje dvocifren rezultat


REČNIK ZALJUBLJENIKA U ISLAM - malek chebel (139290)\nhomeKnjigedruštvene znanosti rečnik zaljubljenika u islam\nPreveo(la): MIODRAG MARKOVIĆ\nPosle 11. septembra 2001. islam se našao na svetskoj crnoj listi, a od muslimana se očekuje da dokažu svoju dobronamernost. Na Zapadu islam izaziva podozrenje i, često, nerazumevanje, naročito u zemlji kao što je Francuska, gde je druga religija po brojnosti. Malik Šebel bez zazora pristupa svim pitanjima, ma koliko teškim, koje islam izaziva: sloboda je vodilja njegovih razmišljanja o telu, želji, ljubavi, odnosu između muškarca i žene, ali i o toleranciji, političkom angažovanju i plemenitosti.\nMeđutim, ovo pravo zaljubljeničko hodočašće jeste i knjiga priča i, po svojoj alfabetskoj strukturi, zbirka užitaka čije odrednice pozivaju na putovanje: pustinja, harem, književnost, slikarstvo, Alhambra... Reč po reč, pred nama se niže hiljadu i jedna nijansa istančanosti koja nas toliko opčinjava u orijentalnoj kulturi.\nANTOLOGIJA ANTIĆ (ĆIR.)


U SREDNJOŠKOLSKI SISTEM UVESTI DUALNO OBRAZOVANJE – Slobomir – Internet, Radio i TV stanica ; najnovije vijesti iz BiH i regiona\nPočetna / KULTURA / U SREDNJOŠKOLSKI SISTEM UVESTI DUALNO OBRAZOVANJE\n23. јануара 2019.\tKULTURA, REPUBLIKA SRPSKA, VIJESTI Ostavite komentar 135 Pregledi\nMinistar prosvjete i kulture Republike Srpske Natalija Trivić izjavila je danas u Zvorniku da je neophodno da se u srednjoškolski sistem uvede dualno obrazovanje koje podrazumijeva spajanje teorije i prakse.\nTrivićeva je, nakon razgovora sa gradonačelnikom Zoranom Stevanovićem, rekla novinarima da se sada povećava broj privrednih subjekata i samom tim i potreba za kvalifikovanim radnicima, odnosno onima koji će po završetku srednjeg obrazovanja biti osposobljeni da odmah rade.\n„Naravno, posao koji će obavljati i za koji su se školovali, trebalo bi da bude bolje plaćen, a to obećavaju iz Unije poslodavaca Republike Srpske“, kaže Trivićeva.\nIstičući da veliki broj ljudi sa profilima zanimanja potrebnih proizvodnji odlazi u inostranstvo, Trivićeva je rekla da je potrebno da u kreiranje sistema obrazovanja budu uključeni resorno ministarstvo, lokalne zajednice, kao i poslodavci.\n„Interesovanja ima, a resorno ministarstvo će do 31. januara dobiti tačne informacije iz svih lokalnih zajednica u Republici Srpskoj. Vidjećemo koje su potrebe privrednih subjekata za određena zanimanja kako bi pripremili upisnu politiku koja će biti u skladu sa potrebama tržišta rada“, rekla je Trivićeva.\nOna je naglasila da model ulaganja, po kojem bi se radilo, prihvataju i poslodavci, jer su spremni su da izdvajaju sredstva za plaćenu učeničku praksu tokom školovanja da bi nakon toga bio obezbijeđen stručni kadar za proizvodnju.\nPrema njenim riječima, to nisu samo stari zanati, već i zanimanja trećeg i četvrtog stepena koja zahtijevaju nove tehnologije.\nTrivićeva je istakla da je jako važno raditi i na prikupljanju podataka i potreba za investicije u školske objekte kako bi se stvarali uslovi u kojima će učenici imati zaista kvalitetan nastavno-obrazovni proces.\nStevanović je rekao da je sa ministrom prosvjete i kulture razgovarao o upisnoj politici u srednje škole, uvođenju praktične nastave u ozbiljnijoj formi nego što je to do sada bilo za učenike proizvodnih zanimanja.\n„Gradska uprava je spremna da učestvuje u opremanju kabineta za praktičnu nastavu, prije svega, u Tehnički školski centar u Karakaju, kako bu učenici mogli da, osim teorijske, izvode i praktičnu nastavu“, rekao je Stevanović.\nOn je dodao da je bilo riječi i o potrebi rekonstrukcije i otklanjanja nedostataka u školskim objektima u područnim odjeljenjima da bi djeca mogla da u normalnim uslovima izvode nastavu.\nPrethodni SUTRA SNIJEG U VEĆINI KRAJEVA\nSljedeći ČETVRTO DRUŽENJE TUZLAKA U BIJELJINI /VIDEO/


Zoran Martinović - intervju\nAktuelnosti iz oblasti zapošljavanja i program "Moja prva plata"\nZoran Martinović za Pravni komplet\nParagraf intervju - OKTOBAR 2020\nBudući da je pristiglo više od 10.000 prijava zainteresovanih kompanija, koje su oglasile približno 17.000 pozicija za 28.000 radnih mesta, na koji način će NSZ vršiti selekciju poslodavaca i koje delatnosti će imati prioritet?\nUpravo je završena prva faza ovog programa, koji je kreirala Vlada Republike Srbije, a sprovodi Nacionalna služba za zapošljavanje. Poslodavci su se registrovali preko portala namenjenog za ovaj program i oglasili svoje potrebe. Po prvi put su sve informacije o poslodavcima dostupne na jednom mestu za celuteritoriju Republike Srbije. Poslodavci su se u velikom broju odazvali pozivu za učešće u ovaj program, a što govori da je ovaj obrazovni program prepoznat kao neophodan na tržištu rada. Iako se veliki broj poslodavaca prvi put susreće sa elektronskom prijavom, preko 10.000 poslodavaca se prijavilo za učešće u programu. Sve uslove javnog poziva je ispunilo blizu 8500 poslodavaca, koji mogu da angažuju više od 22000 lica.\nZa potrebe realizacije ovog programa Vlada Republike Srbije je izdvojila 2 milijarde dinara za 10.000 nezaposlenih mladih lica koja će se uključiti u program.\nKako se u dosadašnjoj praksi pokazala velika zainteresovanost kako poslodavaca, tako i nezaposlenih lica za učešće u Programu „Moja prva plataˮ, Nacionalna služba za zapošljavanje će nakon završene selekcije kandidata od strane poslodavaca formirati listu poslodavaca na osnovu objektivnih pokazatelja, a u cilju uključivanja što većeg broja poslodavaca po različitim sektorima i uvažavajući ravnomerno učešće po teritorijalnom principu. Prednost prilikom formiranja liste imaće poslodavci iz privatnog sektora, a posebno oni sa područja devastiranih opština i teritorije AP Kosovo i Metohija.\nMeđusobna prava i obaveze u vezi sa sprovođenjem Programa uređuju se ugovorom koji zaključuju NSZ, poslodavac i korisnik Programa. Da li je ovaj ugovor u suštini ugovor o stručnom osposobljavanju i usavršavanju koji poznaju naši propisi o radu?\nProgram Moja prva plata podrazumeva osposobljavanje nezaposlenog lica za samostalan rad na konkretnim poslovima kod poslodavca, bez obzira na stečeno zvanje u formalnom sistemu obrazovanja, ali u okviru istog nivoa obrazovanja. Na tržištu rada je sve veći broj poslova koji po svojoj složenosti zahtevaju kandidate na određenom novu obrazovanja i nisu orjentisani na konkretnu struku, već često zahtevaju različita znanja i veštine iz više oblasti obrazovanja i rada. Zakonom o radu, članom 201. regulišu se radno angažovanje na poslovima, koji po svom opisu i zakonskoj regulativi zahtevaju kandidate sa konkretnim nivoom i vrstom obrazovanja. U tom smislu se i koristi Ugovoro o stručnom osposobljavanju / usavršavanju. S obzirom da se programom Moja prva plata otvaraju veće mogućnosti za učenje novih poslova, predloženo je novo rešenje kojim bi se regulisao radno-pravni status nezaposlenog lica koji će učestvovati u programu – Ugovor o realizaciji programa „Moja prva plata“ koji će se zaključiti između Nacionalne službe za zapošljavanje, poslodavca i nezaposlenog lica, a u cilju regulisanja međusobnih prava i obaveza. Ovaj model ugovora, kao rešenje regulisanja radno-pravnog statusa nezaposlenog lica, je po svom sadržaju znatno informativniji i detaljniji u odnosu na modele ugovora kkojima se reguliše stručno osposobljavanje/usavršavanje.\nProgramom je predviđeno angažovanje lica na period od devet meseci, kako pripravnički staž u nekim delatnostima traje duže ili kraće, kao što u zdravstvenoj delatnosti traje šest meseci ili prosvetnoj 12, da li u tom smislu postoji smetnja da ove ustanove apliciraju za učešće u Programu i na koji način će se to sprovesti?\nProgram „Moja prva plata“ je pre svega orjentisan na poslove, odnosno na pozicije kod poslodavaca i nije nužnovezan za struku, kao ni zakonsku regulativu obaveznog polaganja pripravničkog / stručnog ispita, pa samim tim nije ni vezan za dužinu trajanja.\nProgram nije isključio mogućnost uključivanja lica u svrhu stručnog ospsobljavanja radi sticanja uslova za polaganje stručnog ispita, tako da ono postoji kao mogućnost, ali u okvirima uslova postavljenih za program „Moja prva plata“. To znači da se sva lica uključuju u program u trajanju od 9 meseci, bez obzira na propisanu dužinu trajanja od 6, 9, 12 ili 24 meseca, a što je definisano nivoom obrazovanja i / ili konkretnim zvanjem.\nKao uslov za prijavu kandidata za učešće u Programu predviđeno je i da to lice nema radnog iskustva, odnosno da ima prethodno stečeno radno iskustvo kraće od trajanja Programa (devet meseci), i da nije bilo u periodu od šest meseci pre podnošenja zahteva u radnom odnosu kod izabranog poslodavca. Međutim, ono što dodatno buni i poslodavce i kandidate je kako će NSZ tretirati kandidate koji su stekli iskustvo po osnovu rada van radnog odnosa kao što je ugovor o delu ili ugovor o privremenim i povremenim poslovima?\nRadno iskustvo je svako iskustvo stečeno kroz radni odnos ili kroz radno angažovanje van radnog odnosa, koje podrazumeva privremene i povremene poslove, ugovor o delu i ugovor o stručnom osposobljavanju i usavršavanju.\nU skladu sa uslovima javnog poziva za realizaciju programa „Moja prva plata“ , nezaposleni se može uključiti u program ukoliko, između ostalog, nema radnog iskustva, odnosno ima prethodno stečeno radno iskustvo kraće odvremena trajanja programa (9 meseci) i to u nivou obrazovanja s kojom se prijavljuje za učešće u programu.\nU kojoj meri su mere Vlade sačuvale radna mesta i da li se očekuje da će tek krajem godine doći do otpuštanja zaposlenih i gubitka radnih mesta kada prestane dejstvo mera i isplata koje je Vlada obezbedila poslodavcima?\nZahvaljujući antikriznim merama Vlade Republike Srbije za pomoć privrednicima, a u cilju očuvanja radnih mesta, Nacionalna služba za zapošljavanje nije zabeležila povećanje broja nezaposlenih lica na evidenciji Nacionalne službe za zapošljavanje.\nEkonomsku stabilnost i radna mesta održale su mere koje je Vlada Republike Srbije blagovremeno ponudila poslodavcima. Ove mere očuvale su ekonomsku stabilnost i radna mesta, jer su ih koristili poslodavci koji zapošljavaju preko milion radnika. U prilog stabilnosti privrede i tržišta rada ide i činjenica da je broj lica registrovanih na evidenciji Nacionalne službe u ovom periodu smanjen i u odnosu na prethodni mesec, i u odnosu na početak godine (odnosno mart mesec), kao i u odnosu na isti period prošle godine.\nKako je u oktobru mesecu aktuelan i projekat “Unapređenje zapošljivosti dugoročno nezaposlenih osoba sa invaliditetom“(Pathway to inclusive labour market) koji ima za cilj unapređenje zapošljivosti dugoročno nezaposlenih osobasa invaliditetom, koji se realizuje do decembra 2020. godine, u partnerstvu sa NSZ Srbije i Zavodom za zapošljavanje Crne Gore, dokle se stiglo sa realizacijom istog?\nNacionalna služba za zapošljavanje je u partnerstvu sa Zavodom za zapošljavanje Crne Gore i Forumom mladih sa invaliditetom, kao nosiocem aktivnosti, 2018. godine započela učešće u realizaciji ovog projekta. Projektne aktivnosti se u Srbiji realizuju u četiri grada i to u Beogradu, Novom Sadu, Kragujevcu i Nišu.\nIako je prvobitno planirano da projekat traje do decembra 2020. godine, zbog epidemiološke situacije izavane korona virusom i odlaganja realizacije određenih projektnih aktivnosti, trajanje projekta je produženo do februara 2021. godine.\nDo sada su realizovane brojne aktivnosti koje se tiču istraživanja i prikupljanja informacija, dizajniranja paketa mera u cilju unapređenja zapošljivosti ovih osoba i realizovane odgovarajuće obuke mentora i savetnika za zapošljavanje osoba sa invaliditetom u okviru Nacionalne službe za zapošljavanje.\nDa li imate saznanja koji su planirani javni pozivi za poslodavce za 2021. godinu?\nProgrami i mere aktivne politike zapošljavanje koji podrazumevaju i finansijske podsticaje poslodavcima i licima, a realizuju se putem javnih poziva-konkursa, definišu se Nacionalnim akcionim planom za zapošljavanje.\nU ovom trenutku radne grupe intenzivno rade na više strane. Kao prvo, radi se analiza i sumiranje rezultata desetogodišnje strategije zapošljavanja koja se završava u ovoj godini. Kao drugo, uzimajući u obzir dosadašnje iskustvo na tržištu rada i zapošljavanja, prateći realiazaciju strateških dokumenata kao i druge elemente od značaja, kreira se naredna Strategija zapošljavanja za period od 6 godina. Kao treće, Nacionalni akcioni plan zapošljavanja biće usklađen sa novom Strategijom zapošljavanja. Sve napred pomenuto je važno, jer se na osnovu toga definišu programi i mere aktivne politike zapošljavanja koji će se sprovoditi u narednom periodu.\nKakva je situacija sa stopom nezaposlenosti u ovom trenutku, koliko je novih radnih mesta otvoreno i kakav je njihov kvalitet?\nPrema podacima Republičkog zavoda za statistiku iz Ankete o radnoj snazi za II kvartal 2020. godine, anketna stopa nezaposlenosti iznosi 7,3%, što predstavlja smanjenje za 2,4% u odnosu na I kvartal 2020. godine, odnosno za 3% u odnosu na II kvartal 2019. godine. U septembru 2020.godine registrovano je 498.708 nezaposlenih lica na evidenciji Nacionalne službe za zapošljavanje. U odnosu na isti period prethodne godine, broj nezaposlenih je smanjen za 0,8%, i prvi put naš registar beleži da je broj nezaposlenih na evidenciji ispod 500.000.\nBroj slučajeva zapošljavanja sa evidencije Nacionalne službe za zapošavanje, u periodu od januara do septembra 2020.godine iznosio je 155.596, što i u uslovima pandemije odražava stabilnost tržišta rada.\nO budućem angažovanju NSZ...\nU narednom periodu, plan Nacionalne službe za zapošljavanje jeste nastavak aktivnosti koje obuhvataju mere i programe podsticanja zapošljavanja teže zapošljivih nezaposlenih lica, povećanje obuhvata nezaposlenih lica merama aktivne politike zapošljavanja, unapređenje uslova za zapošljavanje teže zapošljivih kategorija nezaposlenih putem inoviranja mera aktivne politike zapošljavanja radi ostvarivanja strateškog cilja politike zapošljavanja.\nSvim licima koja ostaju bez posla, Nacionalna služba za zapošljavanje savetuje da se prijave na evidenciju radi ostvarivanja svojih prava u skladu sa zakonom. Zaposleni u Nacionalnoj službi pružiće im pomoć i podršku u zapošljavanju, putem informisanja, savetovanja i posredovanja u zapošljavanju i motivisati za aktivno traženje posla, u skladu sa ciljevima i interesovanjima lica.


Dubočica i Partizan sutra u Leskovcu igraju derbi prvenstva - JuGmedia\nPosle dve pobede u novoj sezoni, rukometaši „Dubočice 54“ Leskovac i „Partizana“ iz Beograda, odigraće derbi trećeg kola ARKUS lige, sutra u 18 sati u Sportsko rekreativnom centru „Dubočica“. Obe ekipe ulazu u derbi sa dve pobede i istim brojem bodova, s tim što leskovački superligaši imaju malu prednost jer igraju na domaćem terenu, pred svojim navijačima.\nPredsednik kluba Srbislav Nešić ovu utakmicu nazvao je derbijem ovog dela prvenstva i obećao da će se kao domaćini potruditi da je organizuju na najvećem mogućem nivou, uz poštovanje propisanih epidemioloških mera, što zači da hala neće biti puna kao ranije kada je Dubočica igrala sa Partizanom.\nNešić je zamolio navijače da imaju razumevanja što neće moći svi da prisustvuju utakmici.\n„Klub će preduzeti mere oko tog broja koji mogu prisustvovati utakmici, tako da videćemo, nadamo se da će sve to proteći u najboljem redu i nadam se dobroj utakmici“, istakao je predsednik kluba.\nJedan od najboljih igrača Dubočice Andrija Atanasković dodao je da je interesovanje veliko i da zbog toga navijače obe ekipe moli da dođu ranije da bi izbegli gužvu.\n„Ispoštovaćemo i mere koje je propisala ARKUS liga, odnosno Rukometni savez Srbije, a što se tiče same utakmice Partizan je aposlutni favorit. Veoma ozbiljna ekipa, znatno jača nego prošle godine, ekipa koja igra SEHA ligu, igraće ili igra već Evropu, ali s druge strane, mi imamo najboljeg golmana lige Miroslava Kocića i po meni najbolje levo krilo lige, tako da ni mi nismo ekipa za potcenivanje“, iskren je Atanasković.\nPobedu ponovo nije obećao zato što to nikada ne radi, ali obećava da će dati sve od sebe. Nada se da će ih publika nositi i biti njihov sedmi igrač na terenu i da će uživati u jednoj kvalitenoj utakmici.\nGolman Miroslav Kocić koji je u 2. kolu proglašen za igrača utakmice, kazao je da je Partizan sam po sebi magnet za gledaoce, ne samo u rukometu već i u ostalim sportovima.\n„Dosta jaka ekipa, na svakoj poziciji su duplirani, ogroman broj igrača u rotaciji tako da je to njihova glavna prednost u odnosu na nas. Međutim, mi posedujemo kvalitet, kako individualni, tako i kolektivni i dodatno sa publikom koja će biti u velikom broju, možemo i moramo da se nadamo pozitivnom rezultatu“, izjavio je Kocić.\nOva pobeda bi Dubočici više bila stvar prestiža, dodao je on, bili bi prvi na tabeli i jednostavno bi ostale utakmice dočekali potpuno rasterećeno, a sa tom pobedom, ističe, bili bi i korak bliže plej of-u.\nInače, dozvoljena je popunjenost do 30 posto kapaciteta hale.


Dosledna podrška Austrije evropskom putu Srbije\nBeta 22. jula 2015. 14:50\nMinistarka bez portfelja zadužena za evropske integracije Jadranka Joksimović razgovarala je danas sa ambasadorom Austrije Johanesom Ajgnerom o aktuelnim političkim dešavanjima i procesu evropskih integracija Srbije, saopšteno je iz Vlade.\nMinistarka Joksimović posebno je naglasila važnost regionalne saradnje i u tom kontekstu izrazila očekivanje da će konferencija koja se održava u Beču krajem avgusta, kao nastavak berlinskog procesa, dodatno doprineti unapređivanju odnosa u regionu.\nSagovornici su se složili da je poziv premijera Aleksandra Vučića članovima predsedništva Bosne i Hercegovine da posete Beograd pozitivan signal za ceo region, naročito nakon nedavnog napada na premijera Srbije tokom obeležavanja 20 godina od zločina u Srebrenici, navodi se u saopštenju.\nZvaničnici su ocenili da je unapređenje saradnje važno za stabilnost i napredak regiona.\nAmbasador Ajgner pohvalio je još jednom napore koje Vlada Srbije preduzima u cilju sprovođenja teških ekonomskih reformi.\nOn je naglasio da Austrija podržava Srbiju na njenom putu evropskih integracija i rekao da očekuje da se do kraja godine otvore prva poglavlja u pregovorima u pristupanju Srbije EU.


KONKURS ZA ORGANIZOVANJE RADIONICA ZA EVROPSKI VOLONTERSKI SERVIS\nUkoliko je tvoja organizacija, opština ili kancelarija za mlade (org/opš/KZM) zainteresovana da tokom februara i marta sazna više o Evropskom volonterskom servisu i da predstavi mogućnosti ovog programa Evropske unije mladima u tvojoj zajednici, pozivamo te da nominuješ svoj/u grad/opštinu/selo za EVS radionicu! Radionice se sprovode u sklopu proslave 20 godina postojanja Evropskog Volonterskog Servisa.\nEvropski volonterski servis (EVS) je prilika za mlade uzrasta 17–30 godina iz Srbije da kao volonteri žive, uče i volontiraju u zemljama EU za koju se sami opredele, tokom 2-12 meseci. Učestvovanje u EVS projektima je za volontere iz Srbije besplatno, a bivaju im pokriveni troškovi puta, stanovanja, učenja, ishrane i osiguranja za sve vreme trajanja aktivnosti. Više informacija o EVS-u možete pronaći OVDE.\nEVS radionica će mladima od 17 do 30 godina približiti šta je Evropski volonterski servis, koji su koraci odlaska na EVS, kako naći pravu organizaciju iz EU, kako popuniti biografiju i motivaciono pismo, koji su sve troškovi pokriveni, kako izgleda volontirati u EU itd. Svaka EVS radionica će trajati 4 sata i vodiće je bivši EVS volonteri koji iz Srbije koji su iz Srbije boravili u EU. Radionica će se sastojati iz niza prezentacija i radionica na srpskom jeziku koje će na zanimljiv način predstaviti EVS. Cilj je da, nakon radionice, mladi učesnici imaju dovoljno informacija da mogu dalje da istražuju mogućnosti Evropskog volonterskog servisa.\nPrvi korak je da pošalješ prijavu Grupi „Hajde da…“ kao zvanično imenovanoj kontakt tački za Program Erazmus+ Mladi u akciji. U prijavi treba prvo da obrazložiš zašto je bitno da EVS radionica bude organizovana baš u tvom gradu/opštini/selu, a drugo da se tvoja org/opš/KZM obaveže da će ugostiti EVS radionicu time što će motivisati 15-30 mladih od 17 do 30 godina da učestvuju u radionici i omogućiti prikladne uslove za održavanje radionice (radna prostorija, projektor i flip čart tabla).\nNakon roka za predaju prijava, biće urađena selekcija. Ukoliko prijava bude odabrana tvoja org/opš/KZM će biti kontaktirana kako bi ugovorili datum i zajedno organizovali EVS radionicu u tvom mestu. Grupa „Hajde da…“ će pokriti sve troškove predavača, kao i troškova radnih i promo materijala učesnika radionice.\nSve EVS radionice će biti realizovani tokom februara i marta, 2016. Ukoliko tvoja organizacija, opština ili kancelarija za mlade želi da ugosti EVS radionicu potrebno je da pošalješ popunjenu prijavu u nastavku najkasnije do 8. februara, 2016.\nUkoliko imate neko dodatno pitanje, možete ga postaviti putem mejla na: hajdeda@mladiuakciji.rs ili telefonom, na broj: 011/3240-425.\nEVS radionice su podržane od strane Ministarstva omladine i sporta Republike Srbije, SALTO resurs centra za jugoistočnu Evropu i Erazmus+ programa.\nO 20 GODINA EVROPSKOG VOLONTERSKOG SERVISA\nTokom poslednjih 20 godina, blizu 100.000 mladih je učestvovalo u međunarodnom volontiranju putem Evropskog volonterskog servisa (EVS). EVS je počeo 1996. kao pilot akcija, ali s obzirom na njenu uspešan početak, Evropska Komisija je pokrenula Evropski volonterski servis i od tada on postaje deo svih EU programa namenjenih mladima; od programa MLADI (2000-2006), preko programa Mladi u akciji (2007-2013) i sada u okviru novog Erazmus+ programa (2014-2020). U okviru raspoloživog budžeta, planirano je da Erazmus+ program podrži volontiranje i međunarodnu mobilnost još 100.000 EVS volontera između 2014. i 2020. Godine. Više informacija o 20 godina EVS-a na http://europa.eu/youth/evs20.


► Žena provalila u kuću, očistila je i ostavila račun\nVoren je navodno nasumice izabrala kuću kojoj je, na neuobičajan način, pokušala da proda svoje usluge.\nĆerka vlasnika kuće Melori Buš rekla je da je dremala kada je Voren provalila u kuću i počela da je sređuje. Kada se Melori probudila, zatekla je salvetu na kojoj je pisalo 75 dolara, koliko je zapravo provalnica tražila za svoje usluge.\nProvalnica je iz kuće iznela smeće, sredila je dnevni boravak i usisala prašinu. Zbog neobičnog zanata, Voren je dobila nadimak "vila čistačica".\n"Kad smo krenuli ostavili smo neke šolje na spratu. Sve ih je oprala... Pitala sam je šta se desilo, da slučajno nije pogrešila kuću. Rekla mi je da nije, da ona to stalno radi kako bi preživela", rekla je vlasnica kuće Šeri Buš, koja nije bila u domu tokom ove neobične provale.\nOna smatra da je Voren preterala sa cenom i da bi realno njen rad trebalo da košta 15 dolara, a ne 75, koliko je tražila.\nVoren nije dobila posao, već je zaradila kaznu i poziv za sud. Sudija joj je naložio da položi jemstvo od 5.000 dolara i potpuno prekine sve kontakte sa svojim "žrtvama" kojima je do sada upadala u domove i čistila ih.\nIako je Voren bila pronicljiva u pronalaženju načina da zaradi novac tokom teške ekonomske krize, ona bi zbog nezakonitog upada ljudima u kuće mogla da završi u zatvoru, ako sud tako odluči.\nRus Dmitrij Jakuknji, iskusni ultramaratonac, trčao je oko svog kreveta više od deset sati u pokušaju da kopira ultramaraton od 100 kilometara.


Troje stranaca stradalo u napadu u Burkini Faso\nTanjug 27. aprila 2021. 15:04\nUAGADUGU – Dvoje Španaca i jedan državljanin Republike Irske, koji su nestali nakon što je njihova patrole protiv krivolova upala u zasedu naoruženih napdača na istoku Burkine Faso, preminula su, saopštila su danas dva visoko pozicionirana bezbezbednosna izvora Burkine Faso.\nŠpansko Ministarstvo spoljnih poslova saopštilo je da izgeda da tela dve osobe, pronađena u Burkini Faso, pripadaju paru španskih novinara, koji je otet dok je snimao dokumentarac, ali da se još čeka konačna potvrda.\nDvoje Španaca, državljanin Irske i lokalni vojnik oteti su u blizini prirodnog rezervata u Burkini Faso, prenosi BBC.\nČetvrti član grupe, pripadnik oružanih snaga Burkine Faso, i dalje se vodi kao nestao, navodi Rojters.\nNiko za sada nije preuzeo odgovornost za napad, koji se dogodio u ponedeljak na putu koji vodi do rezervata Pama.\nPortparol Vlade Burkine Faso najavio je da će kasnije danas biti objavljeno saopštenje.\nBurkina Faso suočava se sa sve dobljom bezbednosnom krizom pošto grupe, povezane s Al Kaidom i takozvanom Islamskom džavom, vrše napade na vojsku i civile, uprkos pomoći koju im pružaju snage Francuske i Ujedinjenih nacija.


Haos i krv na ulicama Rusije (VIDEO) - KORONA online\n– Istražitelji su pokrenuli krivični postupak nakon nezakonitih radnji na nedozvoljenom skupu u centru Moskve.\n“Na osnovu rezultata predistražnih istraga koje su sproveli istražni organi Moskovskog glavnog istražnog odeljenja Istražnog komiteta, pokrenuti su krivični predmeti po osnovu krivičnog dela iz člana 318 Krivičnog zakona Rusije (upotreba nasilja nad javni zvaničnik), člana 167 Ruskog krivičnog zakona (namerno uništavanje ili oštećenje imovine) i člana 213 Ruskog krivičnog zakona (huliganizam) “, rekla je Ivanova agenciji Tas s.\n“Prema preliminarnim procenama, ukupno je pritvoreno 300 maloletnika u raznim ruskim regionima. U Moskvi je taj broj oko 70, a u Sankt Peterburgu oko 30 dece”, napisala je Kuznjecova na svojoj veb stranici, prenosi Tass.\nStejt department je, takdoje, pozvao Rusiju da u potpunosti sarađuje sa istragom međunarodne zajednice o navodnom trovanju Alekseja Navaljnog i “verodostojno objasni upotrebu hemijskog oružja na njenom tlu”.\n“Sjedinjene Države će stati rame uz rame sa našim saveznicima i partnerima u odbrani ljudskih prava – bilo u Rusiji ili gde god im preti opasnost”, navodi se u saopštenju Stejt departmenta.


"Ovako ustrojena EU ne može da primi nove članice" | Ekspres.net\n"Ovako ustrojena EU ne može da primi nove članice"\nTu se "opasnost" vidi u tome da bi ionako mukotrpni postupci donošenja odluka i zakona u EU postali još mnogo zamršeniji sa novim članicama.\nPolitiko navodi da "sadašnje rešenje ne ide u prilog nijedne strane, s tim da se tvrdi da su vrata EU otvorena, a nisu" i da je "zato možda u pravu francuski predsednik Emanuel Makron koji kaže da EU mora da razmisli o nekoj alternativi za punopravno članstvo, što bi bilo od koristi za susede Unije i očuvalo njenu sposobnost delovanja".\nDiplomate EU takođe upozoravaju na to da bi Unija postala još više rastegnuta s novim članicama, jer se već sad "suočava s ogromnim zategnutostima jer i sadašnje članice imaju različita stanovišta o svemu, počev od liberalnih vrednosti, uloge nezavisnog pravosuđa i slobodnih medija, pa do prevlasti zakona EU".\nFon der Lajen o tome kada će biti doneta odluka o članstvu Ukrajine u EU\nSvet 09.05.2022. 14:31\nPrema izvorima Politika, "te podele zadiru u srž onoga što jeste Unija i nedavna istorija je pokazala da EU nije uspela da prevaziđe podele, već da ih samo zamazuje novcem".\nDiplomate u Briselu kažeu da se vidi opasnost u činjenici da "EU nije samo ekonomska i ideološka unija, već i telo koje stvara nove zakone, često činjenički kroz jednoglasnost i pregovore".\n"Tekstovi o kojima se postigne nagodba neretko manje liče na zakone i više na frankenštajnsko čudovište, a šta bi se desilo kad bi EU ubacila nove kuvare u briselsku kuhinju", primećuju visoki evropski diplomatski zvaničnici.\nPolitiko navodi da je nemački kancelar Olaf Šolc u parlamentu u Berlinu stavio do znanja da "EU mora izmeniti pravila glasanja i donošenja odluka na ključnim poljima poput spoljne politike pre nego što bi mogla da primi članice poput Ukrajine", ali da "nije verovatno da bi male članice Unije, pa ni velike poput Francuske, ikad prihvatile da se odreknu prava na veto u spoljnoj politici, što neke diplomate vide kao 'otrovnu pilulu' koja će na kraju sprečiti učlanjenje Ukrajine".\nPredsednik Srbije Aleksandar Vučić izjavio je u Briselu, pred početak Samita EU - Zapadni Balkan, da "nije uplašen" i da su "prošla vremena u kojima slobodne i nezavisne države neko može da ucenjuje".\nKo će biti članovi "alternativne evropske zajednice"\nSvet 02.06.2022. 09:57\nDanska želi da učestvuje u vojnim misijama Evropske unije\nSvet 02.06.2022. 09:32


Jovica Stanišić žalbom traži oslobadjanje ili kaznu znatno kraću od 12 godina\nBeta 7. septembra 2021. 17:20\nStanišića (71) i njegovog pomoćnika Franka Simatovića Frenkija, sud je 30. juna, posle ponovljenog sudjenja, proglasio krivim za pomaganje i podržavanje progona, ubistva, deportacije i prisilnog premeštanja Muslimana i Hrvata iz Bosanskog Šamca, koje su u aprilu 1992. počinile Crvene beretke.\nDrugooptuženi Simatović (71) takodje je osudjen na 12 godina zatvora.\nOptužbi da su odgovorni za brojne druge zločine u Republici Srpskoj Krajini i još četiri bosanske opštine, Stanišić i Simatović su prvostepenom presudom oslobodjeni.\nPo odbrani, prvostepeno veće nije utvrdilo vezu izmedju obuke, sprovedene u martu i aprilu 1992., i zločina, uključujući ubistvo 16 Muslimana u selu Crkvina, 7. maja te godine.\nKao grešku u presudi, odbrana navodi i to što je tu činjenicu – da su počinioci bili pod komandom JNA – raspravno veće proglasilo „nebitnom“ za utvrdjivanje da li je Stanišić pružio značajnu pomoć počinjenju zločina.\nNasuprot tome, zastupnik odbrane navedenu činjenicu smatra „ključnom“ za utvrdjivanje da li je Stanišić zaista pružio pomoć zločincima.\nOdbrana negira i da je Stanišić bio odgovoran za organizovanje i sprovodjenje obuke u Pajzošu i upućivanje Crvenih beretki u Šamac.\nBranilac, za razliku od sudija, tvrdi i da je pitanje Stanišićevih saznanja o brojnim drugim zločinima u Hrvatskoj i BiH „malo bitno ili nebitno“ za utvrdjivanje da li je Stanišić znao zločine u Šamcu ili, prethodno, nameru počinilaca da ih počine.\nOdbrana smatra i da sudije nisu dale dovoljno težine Stanišićevom doprinosu oslobadjanju pripadnika Unprofora koje je za taoce 1995. uzela Vojska Republike Srpske, zarobljenih francuskih pilota, kao i američkog novinara Dejvida Rodea (David Rhode).\nBranilac Džordaš naglasio je da je Stanišić ne samo dao doprinos postizanju mirovnog sporazuma u Dejtonu, nego i da je, tokom čitavog rata 1991-95, „saradjivao sa vladom SAD i medjunarodnom zajednicom u podršci miru“.\nProces Stanišiću i Simatoviću – uključujući prvo i ponovljeno sudjenje – najduži je u istoriji suda u Hagu.\nTužioci su uložili žalbu, a apelaciono veće Tribunala je u decembru 2015. poništilo prvostepenu presudu i naložilo novo sudjenje koje je počelo u junu 2017.


Niška televizija » Kirbi: Nemamo razloga da rušimo vladu Vučića\nKirbi: Nemamo razloga da rušimo vladu Vučića\nObjavljeno 13.11.2015. 11:54\nBEOGRAD – Sjedinjene Američke države nemaju nijedan razlog da ruše vladu premijera Aleksandra Vučića, izjavio je američki ambasador u Beogradu Majkl Kirbi, istakavši da su SAD veoma zadovoljne radom srpske vlade na čelu sa premijerom.\n„Razgovarao sam sa Vučićem i jasno sam mu rekao ‘Amerika ne ruši vašu vladu, nemamo nijedan razlog za tako nešto’“, istakao je Kirbi na pitanje Blica da li je razgovarao sa premijerom povodom tvrdnji da neke zapadne zemlje rade na obaranju Vlade Srbije.\nAmerički diplomata je nabrojao niz stvari koje vlada i premijer Vučić rade, a sa kojima su SAD zadovoljne, kao što su: zalaganje za ulazak Srbije u EU, konstruktivno učešće u procesu normalizacije odnosa sa Prištinom, uspostavljanje saradnje s Albanijom, Vučićevi odlasci u Srebrenicu, protržišne ekkonomske reforme, plodni odnosi sa Amerikom u ekonomiji i vojnoj saradnji.\n„I za sve to dobro sto Vlada Srbije radi najzaslužnji je upravo premijer“, rekao je Kirbi i zapitao: Pa znate li nekog člana vlade koji se snažnije zalaže za ulazak Srbije u EU od Vučića“?“\nZašto bismo radili protiv njega, ponovo je zapitao Kirbi i dodao: „Zašto bismo obarali njegovu vladu“?\n„Tako nešto ne bi imalo nikakvog smisla“, naveo je Kirbi koji očekuje da najnovija dešavanja u Unesku sa Kosovom, kada su SAD i Srbija bile na suprotnim stranama, neće uticati na pogoršanje odnosa dve zemlje.\nPrema njegovim rečima, saradnja u brojnim drugim oblastima je veoma dobra.\n„Poznato je da se Srbija i Amerika ne slažu oko pitanja u vezi sa statusom Kosova, ali opet, slažemo se oko aktuelnog procesa normalizacije odnosa Beograda i Prištine pod okriljem EU, koji ne podrazumeva zvanično priznanje Kosova od Srbije“, naveo je američki diplomata.\nI u vezi Kosova smo, kazao je, dakle, za prethodnih nekoliko godina postigli važan napredak u razumevanju.\n„S druge strane, veoama dobro sarađujemo po nizu drugih pitanja, a SAD imaju izdašne programe pomoći za Srbiju. Mislimo da nema razloga da se zbog razlika u Unesku ti naši dobri odnosi menjaju“, objasnio je Majkl Kirbi.\nNisam zadovoljan napretkom u istrazi slučaja Bitići\nKirbi je za Kurir izjavio da nije zadovoljan napretkom u istrazi ubistva braće Bitići i da SAD žele da se taj slučaj konačno reši.\nKirbi je za rekao da je u slučaju Bitići ostvaren napredak, ali da slučaj nije rešen.\nAmbasador je naglasio da SAD žele da se taj slučaj konačno reši ne samo zbog toga što su oni bili američki državljani, već pre svega zbog pravde za hiljade ubijenih na sličan način u regionu tokom 90-tih godina prošlog veka.\nOdgovarajući na pitanje o procesu za paljenje američke ambasade u Beogradu tokom protesta zbog proglašenja nezavisnosti Kosova 2008. godine, Kirbi je rekao da je obaveza zemlje domaćina da štiti strane diplomate, što nije bio slučaj.\nKirbi je naveo da zaštita nije bila preterano efikasna, posebno nako što se policija povukla.\n„Moj utisak je da je policija otišla, jer je dobila takve instrukcije, što nije u skladu sa odgovornostima zemlje domaćina prema stranim ambasadama i diplmatama“, naveo je Kirbi i naglasio da su posle toga donete „neke čudne odluke“.\nTanjug 13 Novembar 2015 10:11\nFoto Tanjug, O. Toskić, arhiva\nAmandmanom predloženo da pomoć posvetarima bude 7.000 dinara\nU samo osam gradova Srbije odštete za ujede pasa 567.000 evra


All white everything - omiljena modna kombinacija ovog leta - Lepota i zdravlje\nAll white everything – omiljena modna kombinacija ovog leta\nJedan od najluksuznijih modnih klasika, koji sa oduševljenjem nosimo svakako je i bela boja. Reč je o boji, koja svakoj odevnoj kombinaciji daje izvesnu dozu luxuza, čak i kada je reč o dnevnim casual varijantama. Kada želimo da izgledamo prefinjeno, moderno i elegantno, mi biramo belo, a ovog leta all white look je apsolutni modni hit!\nZbog svoje jednostavnosti i mogućnosti kombinovanja na najrazličitije načine, bela je boja koja sa sobom nosi jedinstvenu modnu priču. Bela odevna kombinacija u sebi istovremeno objedinjuje minimalizam i decentnost, klasiku i luksuz, prefinjenost, ali i suptilnost i upravo zbog toga, ove sezone, bela mami poglede, gde god se pojavite.\nU zavisnosti za koju priliku sklapate svoj all white look, odabraćete klasične bele komade, koje ćete sa uživanjem nositi. Dnevna all white kombinacija podrazumeva klasičnu belu majicu i bele farmerice, ili šorts, kao i svima omiljene bele patike.\nSa druge strane, elegantna bela kombinacija podrazumeva belu haljinu, sandale, kao i torbicu u istoj boji, a ako želite da se poigrate nakitom, nikako nemojte odstupiti od vaše ideje da sve bude belo.\nBelo je sinonim za stil, tako da ovog leta pokažite da ste it devojka koja uživa u prefinjenosti bele boje!\nŠta povezuje Srbiju i Francusku? Odgovor je FitPass!


dijana hrkalovic slike ubistvo misa ognjanovic\nFoto: Dušan Milenković, Tanjug/ Sava Radovanović, MUP / RAS Srbija\nUpravo je tokom tog prisluškivanja, kako se sada osnovano veruje, Ognjanović zamerio Dijani Hrkalović jer je u razgovoru sa kumom Luke Bojovića otvoreno komentarisao postojanje erotskih fotografija koje je Dijana Hrkalović snimala usred svog kabineta u Ministarstvu i preko zaštićene aplikacije "Skaj" slala zasad nepoznatoj osobi - ili osobama.\nNeke od tih fotografija - one koje su, navodno, manje eksplicitne - objavljene su u nedelju uveče u beogradskim medijima. Na jednoj od njih se vidi kako Dijana Hrkalović provokativno podigla na sto nogu u cipeli sa visokom štiklom; na drugoj fotografiji je provokativno otkopčala pantalone i pokazuje crne gaćice.\nKobni razgovor Miše Ognjanovića sa kumom Luke Bojovića, Dragoslavom Miloradovićem Galetom, odigrao se u jednom kafiću u Beogradu 17. maja 2018. godine, dva meseca pre ubistva čuvenog advokata.\nPortal Republika.rs je objavio transkript tog razgovora.\n- E, vidi ovako, ovoga mi krsta... Sad video ovako, zid, neke knjige, grb Srbije i grb Ministarstva, jedan pored drugog... Brus... Tange... Halteri... Slika samu sebe i šalje njima - ispričao je Ognjanović Galetu Miloradoviću i dodao da je video "jedno 15 takvih slika".\nMiloradović je ubijen samo 12 dana posle razgovora.\nOgnjanović ubijen sa sedam hitaca\nOgnjanović je praćen skoro deset kilometara pre nego što je ubica ispalio u njega smrtonosne hice 28. jula 2018., ispred njegovog stana u Ulici Anfifašističke borbe na Novom Beogradu.\nMesto ubistva Ognjanovića\nUpravo ispred te zgrade je i ubijen, kada se kobne večeri, oko 20.30 sati dovezao iz restorana “Madera”. Čim su advokat i njegov 27-godišnji sin Petar izašli iz automobila i krenuli ka zgradi, prišao im je ubica i pucao u Mišu.\nCveće i sveće za ubijenog advokata Mišu Ognjanovića\nKako su rezultati obdukcije u koje je “Blic” imao uvid pokazali, on je u njega tada ispalio čak sedam metaka.\n- Dosadašnja istraga je pokazala da je Ognjanović praćen pre ubistva i da se njegov svaki korak znao - kaže izvor "Blica".\nDvojica napadača na motoru\nDragoslav Miloradović Gale bio je Bojovićev kum i blizak saradnik, a ubijen je u maju 2018. na Karaburmi, kada su na njega dvojica nepoznatih napadača koji su bili na motoru ispalila više hitaca.\nTelo ubijenog galeta\nIstraga o ovom ubistvu vodila se u dva pravca, jedan se odnosio na preuzimanje poslova Luke Bojovića dok je on u zatvoru, a drugi osveta u krvavom ratu porodica Šaranović i Bojović.\nDragoslav Miloradovic kum Luke Bojovica\nMiloradović je redovno pratio postupak koji se vodio protiv Luke Bojovića u Beogradu, a posle koga je oslobođen za nekoliko likvidacija.\nSahrana Dragoslav Miloradovic\nKako “Blic” saznaje, Unutrašnja kontrola MUP je u nekoliko navrata obavljala razgovore sa saradnicima Dijane Hrkalović na temu praćenja i ubistva Miše Ognjanovića.\nOstaje da se vidi kako će posle hapšenja Dijane Hrkalović nastaviti istraga ubistva Miše Ognjanovića. Inspekori se nadaju da će naći još dokaza, ali i da će progovoriti neko od policajaca koji je bio umešan u praćenje i prisluškivanje čuvenog advokata.\nNa isti način, iz publike, redovno je sa porodicom Bojović dolazio na sudski postupak koji se vodio protiv osumnjičenih za ubistvo Lukinog rođenog brata Nikole. Da je Gale bio blizak sa porodicom Bojović govori činjenica da je 2013. nosio kovčeg Nikole Bojovića. Sa njim je tada bio Rade Rakonjac, koji je likvidiran godinu dana kasnije, 1. aprila 2014, ali i Filip Korać takođe blizak prijatelj Luke Bojovića.\n17. maj 2018: Miša Ognjanović i Dragoslav Miloradović Gale komentarišu eksplicitne fotografije Dijane Hrkalović\n28. maja 2018: Ubijen je Dragoslav Miloradović Gale\n28. jula 2018: Ubijen Dragoslav Miša Ognjanović\nDragoslav Miša Ognjanvoić


Vreme je - Počinje EuroBasket! - Sportska kladionica PINN BET\nUtakmicom Slovenije i Poljske, danas u Helsinkiju počinje 40. Evropsko prvenstvo za košarkaše.\nEvropsko prvenstvo biće održano od 31. avgusta do 17. septembra u Finskoj, Izraelu, Rumuniji i Turskoj.\nKošarkaši koje vodi selektor Aleksandar Đorđević prvu utakmicu na turniru igraće u petak, 1. septembra od 16 časova protiv Letonije.\nDan kasnije Srbija će igrati sa Rusijom u isto vreme, a 4. septembra sa Turskom od 20 časova. U utorak 5. septembra Srbija od 16 časova igra sa Velikom Britanijom, a grupnu fazu takmičenja završiće 7. septembra protiv Belgije od 16.15 časova.\nSve utakmice grupne faze takmičenja "Orlovi" će odigrati u "Fenerbahče Areni" u azijskom delu Istanbula.\nSrbija je od osamostaljenja osvojila jednu srebrnu medalju 2009. godine, a kao Jugoslavija ima osam zlatnih, pet srebrnih i četiri bronzane na Evropskim šampionatima.